Kortezubiko memoria historikoa ikertu eta berreskuratzeko proiektua aurkeztu dute - Busturialdeko Hitza : Busturialdeko Hitza\nKortezubiko memoria historikoa ikertu eta berreskuratzeko proiektua aurkeztu dute\nKortezubiko Udalak Aranzadi Zientzia Elkarteagaz lankidetzan egin du herriaren memoria historikoa ikertu eta berreskuratzeko proiektua, eta horri buruzko azalpenak eman ditu Patxi Juaristi EHUko irakasleak eta Aranzadiko ikertzaileak.\nKortezubi 1936-1946 Kortezubiko memoria historikoa ikertu eta berreskuratzeko proiektua egin du udalak Aranzadi Zientzia Elkarteagaz lankidetzan, eta Eusko Jaurlaritzaren Gogora Institutuak lagunduta. Gaur eguerdian aurkeztu dute herriko frontoian.\nProiektuaren helburua Kortezubiko historia hobeto ezagutzea da, herriko memoria hori gordetzeko, eta etorkizuna elkarbizitzan oinarrituta eraikitzeko.\nPatxi Juaristi EHUko irakasleak, soziologoak eta Aranzadiko ikertzaileak aurkeztu du egindako lana. “Gaur egungo kortezubitarren identitatea, modu batean, gerra zibilak ere markatu zuen. Azken batean, sufritu zutenen seme-alabak eta lobak ere, modu batean, biktimak dira. Eta biktima modura, denok daukagu justizia, egia eta konponketarako eskubidea”, azpimarratu du memoria historikoan aditua den eta Kortezubiko proiektuaren arduraduna den Juaristik.\nJuaristi: “Denok daukagu justizia, egia eta konponketarako eskubidea”\nJuaristiren arabera, momentu honetan, 36ko gerra ezagutu zuten Kortezubin bi pertsona bizi dira: “Gerra sufritu zuten pertsona ia denak desagertuta daude. Pentsatzen dut oso garrantzitsua dela gertatu zena ikertzea, eta batez ere, sufritu zutenen pertsonen memoria bizirik edukitzea eta sufritu zuten pertsonak presente edukizea. Kortezubiko herritarrekin eduki nuen lehenengo harremanean pentsatu nuen jendeak ez zekiela gauza askorik, baina zenbat eta gehiago arakatuta, konturatzen naiz, gerraren gero eta marka gehiago daudela hemen. Hau da, gerrak jende askok pentsatzen duena baino eragin gehiago izan zuela”.\nSei hilabetez, Kortezubiko 36 pertsonen testigantzak bildu ditu Jauristik. Egindako elkarrizketetan parte hartu duten herritarrei eskerrak eman dizkie Juaristik: “Oso ondo hartu naute euren etxeetan. Ez da gai erraza. Testigantzetan gauza oso intimoak, askotan etxeetako sekretuak ere azaleratzen dira”. Horrez gain, artxibo pila bat arakatu ditu.\nErrepublikako garaiko testuinguruagaz hasi du kontakizuna, eta kronologikoki 1946ra arteko errepasoa egin du. “Errepublikan ezkertiarrek indar gutxi zuten Kortezubin, gehienak abertzaleak ziren eta EAJk zeukan agintea. Eskumako errepublikazaleak gutxi ziren Bizkaian, eta Kortezubin gutxi batzuk zeuden. Hemen, beste leku askotan bezala, Errepublikaren Aldeko Batzordea sortu zuten. Tarte horretan batetik udalaren agintea zegoen, eta bestetik, abertzaleek eta ezkertiarrek osatutako batzordearena, baina, bietan ere, orduko alkatea zen Jose Onaindia jeltzalea zen buru”. Garaian garaiko Euskal Herria, eta batez ere urte horietako Kortezubi zelakoa zen kontatu du.\nIzen-abizenekin eta ze baserri edota auzoetakoak ziren zehaztuta hainbat zerrenda ere banatu ditu bertaratutakoen artean: Errepublikarren armadan borrokatu ziren 58 kortezubitarrak, errepublikarrek atxilotutako bederatzirak, 1937ko maiatzetik aurrera frankistek atxilotu, epaitu eta kartzelaratu zituztenak, Frantzian errefuxiatu ziren hamazortzirak, Francoren armadan borrokatu ziren hamabirak, Gerrako Presoen Langileen Batailoetan aritu ziren bostak, Soldatu Langileen Diziplina Batailoietan ibilitako hogeirak eta 36ko gerraren ondorioz hildako edo desagertutako hamalaurak.\nZerrendetan norbait falta dela uste dutenei, akatsen bat ikusten dutenei edota informazio gehiago daukatenei berari helarazteko eskatu du. Horretarako 688 67 53 85 telefono zenbakira deitu edo patxi.juaristi@ehu.eus helbidera idatzi daiteke.\nJuaristi: “Denboragaz harremanak hobetu egin dira, kohesio soziala lortu da, eta hori ikusten da. Inork ez dauka gorrotorik; elkarrizketa batean ere ez da gorrotorik agertu”\n36ko gerraren ondorioak ere kontatu ditu Juaristik. Harremanak apurtuta geratu zirela kontatu du. “Denboragaz harremanak hobetu egin dira, kohesio soziala lortu da, eta hori ikusten da. Inork ez dauka gorrotorik; elkarrizketa batean ere ez da gorrotorik agertu”. Herriko ekonomia ere goitik behera apurtuta geratu zela esan du. Baserriei lotutako herria zen Kortezubi: “Jendea falta zen beharrerako. Garia eta artoa lantzen zen, baina lortzen zen parte handi bat entregatu egin behar zen. Familia askok txarto pasatu zuten”. Hala ere, kontatu du harremanak apurtuta geratu baziren ere, herriko “baserritarren ermandadeak funtzionatu” egin zuela: “Horregatik txarto pasatu zuten familiek ez zuten hain txarto pasatu elkartasun moduko bat egon zelako”. Euskara eta euskal kultura oso kaltetuta geratu ziren.\nHeriotzak ere izpide izan ditu: “36ko gerrari lotuta nik dakidala Kortezubiko hamalau pertsona hil ziren, gehienak hemen bizi ziren, eta beste batzuk hemen jaiotakoak ziren eta kanpoan ezkonduta zeuden. Horrez gain, bi soldadu Kortezubiko lurretan hil ziren, eta kontatu didate Gernika bonbardatu zutenean emakume bat bere haur jaioberriagaz zihoala metrailatu egin zutela”.\nErrepublikarren zein Francoren errepresioak eragindakoen kontaketa ere egin du, eta Juaristiren berbetan, “mila bider gogorragoa” izan zen Francoren errepresioa. Kortezubiko 35 pertsona atxilotu zituzten. “Irainak eta mespretxuak egunerokoak izan ziren. Modu batean herria banatu egin zen, Erregimenaren aldeko eta kontrakoen artean”. 1939an gerra amaituta, 1940an Kortezubiko preso gehienak etxera bueltatu ziren, 1943an bueltatu ziren herriko azken bi presoak. “Denbora gehien kartzelan egin zuten kortezubitarrak bi pertsona izan ziren, sei urte egin zituzten, 1943an heldu ziren etxera”.\nErrepresioak “ertz asko” eduki zituela azpimarratu du: “Beldurrean oinarritutako Francoren erregimena, beldurra arimaraino sartzen zuena, gerrari buruz berba egitea tabua zela, emakumeen eta umeek jasandako egoerak…”.


Hasiera Kultur proiektua Bloga 2deo 2deo eta Kunsthal, elkarlanean\nIkus-entzunezko proiektu baten hanka garrantzitsuenak zein diren eztabaidatzen dugu sarritan 2deon: gidoia, irudia, soinua eta honekin guztiarekin kontatzen dena…Gai horiek hasieratik lantzen dira, istorioa sortu eta eusten duten zutabe irmoak baitira. Laborategian ikus-entzunezko ekoizpenean askotan erren gelditzen zaigun beste arlo bati ere heldu nahi diogu: nortasun grafikoa.\n2019ko urtarrilean izan zen 2deo-Tabakalera eta Kunsthal, Goi-mailako Diseinu Zentroaren arteko lehen bilera.\nAlde batetik, 2deotik bagenuen ikasleekin lan egiteko gogoa, haien ikuspuntu berritzaileak eta lanerako prestutasunak bat egiten dutelako gure laborategiarekin. Kunshtaleko ikasleentzako, aldiz, benetako bezeroekin lan egitea aukera eta erronka polita da.\nBeraz, horrela hitzartu zen elkarlana: diseinuko ikasleek 2deoko proiektuen nortasun grafikoa landuko dute hamar astetan zehar eta proposamen bana egingo diote.\nElkarlan hori martxan jartzeko ikasle eta proiektuetako ordezkariekin bi topaketa antolatu genituen, eta halaxe joan ginen urriaren 17an eta 24an, 2deoko lantaldea Bilbora.\nMatikon du Kunsthalek behin-behineko egoitza, Zorrotzaurreko eskola prest izan arte.\nSaio bakoitza bi ordukoa izan zen eta talde buru bakoitzak bere proiektua aurkeztu eta ordura arte egindako lana erakutsi zuen.\nBukatzean ikasle eta irakasleek galderak egiteko aukera izan zuten.\nHemendik aurrera proiektuen banaketa egingo dute ikasleen artean eta abendura arte izango dute bakoitzaren nortasun grafikoa sortu edo berrikusteko epea.\nAurkeztu zituzten proiektuen artean Pello Reparazen bideoklipak ikusi genituen, lantzen ari diren proiektu sendoa partekatu ziguten. Bestalde, Azpeitiko DAPAko lagunekin elkarrizketa interesgarriak sortu ziren, edizioa, musika eta grafikak nola bat egiten duten haien proiektuan erritmoa sortzen. Besteak beste, Neuke ekoiztetxeak ere Normala serieari buruz hitz egin zigun, gai delikatuak nola landu daitezkeen erakutsiaz.\nZiur gaude landatutako haziek emango dituztela fruitu ederrak.\nOhitura onak berreskuratzen


Euskal enpresek Reindus programako 400 milioiko laguntzak eska ditzakete dagoenek - SPRI\nEuskal enpresek Reindus programako 400 milioiko laguntzak eska ditzakete dagoenek\nBerrindustrializazioa eta lehiakortasuna bultzatzea da Gobernu zentralak SPRI Taldearen lankidetzaz abiarazitako ekimen honen helburua\nEuskal enpresek eskaerak aurkez ditzakete dagoeneko, Gobernu zentralak SPRI enpresen garapenerako euskal agentziaren lankidetzaz abiarazi duen Reindus programari atxikitako proiektuentzako 400 milioiko maileguez profitatzeko. Eskaerak aurkezteko epea ostegunean ireki zen, irailak 26, eta azaroaren 4ra arte luzatuko da.\nBerrindustrializazioa eta lehiakortasuna bultzatzea da 20 urteko ibilbidea duen Reindus programaren helburua. Maileguak manufaktura sektoreari zuzenduta daude eta enpresa handiak zein txikiak lehia daitezke. Industria proiektu berriak finantzatzen dira, baita lekualdatzeak, ekoizpen-ildoen hobekuntzak eta 4.0 Industriaren inplementazioa ere.\nGutxieneko aurrekontua 100.000 eurokoa da eta maileguak horren % 75 estaltzen du, % 1eko interes-tasarekin. Hamar urteko kredituak dira, hiru urteko gabezia dutenak. Iaz Euskadin 23 proiektu finantzatu ziren, 35 milioi euroko guztizko kopuruarekin. Oraingoan, 2019ko urtarrilaren 1etik ebazpenaz geroko 18 hilabete igaro arte egindako inbertsioak finantzatuko dira.\nGobernu zentralak, SPRI Taldearen lankidetzaz, 4.0 industriarako laguntza-programa espezifikoa ere eskaini ohi du, 100 milioiko urteko aurrekontuarekin. Zenbait sektoretarako laguntzak ditu, fabrikazio aditiboa, robotika eta txertatutako sentsoreak tarteko. Langile, material zein ikerketa arloko software bati atxikitako langile-gastuak finantzatzen dira, nagusiki.\nGainera, klusterrei zuzendutako 9 milioi euro inguruko laguntza-programaren barruan, dirulaguntzak milioi erdi bat eurokoak ere izan daitezke industria ikerketarako eta garapen esperimentalerako. Horrekin batera, Enisa berrikuntzarako Estatuko enpresak ETEei (partaidetza-maileguen bitartez) ematen dizkien laguntzak aipatu behar dira, izan ere, Enisa urte osoan irekita dagoen leihatila da, berrikuntza-jarduera garatu behar duen enpresaren hasierako finantzaketa erraztea xede duena.\nLaguntzak eta inbertsioak kapitalean 16 uztaila, 2021\nLaguntzak eta inbertsioak kapitalean 7 uztaila, 2021\nHilabete honetatik aurrera, euskal enpresek 600 milioi euroko laguntzak eskuratu ahal izango dituzte euren proiektu industrialetarako\nHilabete honetatik aurrera, Gobernu zentralak 600 milioi euroko laguntzak banatuko ditu...Leer más\nLaguntzak eta inbertsioak kapitalean 30 ekaina, 2021


Gipuzkoako minbiziaren aurkako elkartearen erronka - - Aiurri.eus\nGipuzkoako minbiziaren aurkako elkartearen erronka\nAECC 2019-03-21 18:02\nAECC Gipuzkoako Minbiziaren aurkako Elkarteak 2019rako Gipuzkoako gizarteari erronka bota dio: ikerketa onkologikoko proiektu baterako funtsak biltzen laguntzera animatzen du.\nKanpaina horren bidez, AECC Gipuzkoak 160.000 euro lortu nahi ditu bularreko minbiziaren inguruko proiektu\nbatean inbertitzeko, zehazki, zelula gaiztoak deuseztatzeko gaitasuna duten sistema immunearen zelulak sustatzen dituen terapia batean.\nIkerketa horren liderra Ignacio Melero doktorea da, Clínica Universidad de Navarrako (CUN) Immunologia Zerbitzuko zuzendarikide eta Cimako senior ikertzailea. Ikerketa 2015ean hasi zen eta 2020an amaituko dela aurrez ikusi dute. Immunoterapiaren funtzionamendua guztiz ulertu nahi da aukera terapeutiko gisa ezarri aurretik. Hori dela eta, asmoa da immunoterapiaren erabilerak sakonago ezagutzea, tumoreen aurkako ohiko tratamenduen erabilera eta norbere sistema immunearen aktibazioa konbinatuko dituen entsegu kliniko eraginkorrak eta fidagarriak ezartzeko.\nHain zuzen ere, proiektuak etorkizun hurbilean eta esperimentazio fasearen barruan, Onkologikoarekin lankidetzan aritzea aurrez ikusi du Gipuzkoako paziente kopuru jakin batekin entsegu klinikoak egiteko.\nIkerketaren zati bat finantzatzeko funtsak lortzen lagundu nahi duten guztiek zenbait modu dute hori egiteko. Lehenik eta behin, norbanako gisa dohaintzak egin ditzakete, kopuru minimorik eta maximorik gabeko ekarpenak www. retoaeccgipuzkoa.com webgunearen bidez, banku bidezko transferentzia edo Gipuzkoan dauden sei egoitza edozeinetan. Badira erronkari laguntzeko beste aukera batzuk ere: herentzien bidezko\ndohaintzak, sare sozialen bidez erronka zabaltzea edo ezkontza-oparietarako aurrez ikusitako dirua helburu\nsolidario honetarako bideratzea.\nBigarrenik, lurraldeko elkarte, kirol-klub edo erakundeek dohaintzan eman ditzakete urtean zehar antolatzen dituzten ekitaldietako irabaziak: bazkari solidarioak, kirolprobak, ikuskizunak edo bestelako herri-gertakariak.\nAzkenik, enpresek ere parte hartu ahal izango dute: erantzukizun sozial korporatiboko programen testuinguruan dohaintzak egin ditzakete erronka honetako.\nAECC Gipuzkoa, 2018ko balantzea\nElkarteak 30 urte baino gehiago daramatza lurraldean lanean minbizia duten pertsonen eta haien familiartekoen bizimodua hobetzeko eta gaixotasunaren aurka borroka egiteko asmo irmoarekin. 12.000 bazkide inguru eta 900 boluntario baino gehiagorekin itxi zuen urtea. Eskaintzen dituen doako zerbitzuei dagokienez, iaz elkarteko psikoonkologoek 587 gaixo eta familiarteko artatu zituzten; aldiz, gizartelangileak\n416 lagunekin egon dira.


Covid-19aren baheketa Errenterian: bederatzi positibo 1100 PCR proben artean\nBederatzi positibo atzeman dituzte Errenteriako baheketan\nUdalak "baliabide gehiago" eskatu dizkio Osakidetzari, zerbitzua herritarren neurrira egokitzeko.\nKoronabirusak goranzko joeran jarraitzen du Euskadin, 731 kasu gehiagorekin\nJoan den asteartean Errenterian egindako baheketak bederatzi positibo utzi ditu 1.100 PCR proba egin ostean, guztien % 0,8. Aizpea Otaegi alkateak adierazi duenez, osasun agintariek esan diete, positibotasun tasa horri eutsiz gero, baheketaren emaitzak "onak" izango liratekeela.\nIldo horretan, herritarren "parte-hartzea eta pazientzia" eskertu ditu, eta baheketa horren garrantzia azpimarratu du. "Sintomarik ez duten pertsonak identifikatzea eta transmisio-kateak moztea funtsezkoa da intzidentzia-tasa baxua izateko", azpimarratu du.\nErrenteriako Udalak eskertu egin du herritarrek baheketan parte hartu izana (astearte honetan hasi zen baheketan), eta Osakidetzari eskatu dio "baliabide gehiago" jar ditzala zerbitzua herritarren neurrira egokitzeko.\nBaheketa martxoaren 14tik apirilaren 5era bitartean Zumardiko, Diputazio Plazako eta inguruko tabernetara joan ziren pertsonen artean egiten ari dira. Bi egunetan 6.000 hitzordu baino gehiago izan dira. Osakidetzak dispositiboarekin jarraitzea aurreikusi du, beharrezkoak diren PCR proba guztiak egin arte.


SMS (SOS) | Leihotik ihesi\nPazko oporretan, autoa hondatu egin zitzaigun eta autobide baten erdian botata utzi gintuen. Edonori gerta dakioke. Hitz egin aseguruarekin, garabiarekin eta taxiarekin. Honaino dena normal. Ni urduri samar nengoen, autoak bere lana egiteari uko egiteko aukeratu zuen leku txarragatik, eta ez nekien oso ondo zein kilometrotan geunden, beraz, ez nekien nola azaldu gugana heltzeko egin behar zuten bidea garabiari eta taxiari. WhatsApp-en bidez gure lokalizazioa bidaltzea ideia ona zela otu zitzaidan. Eta horrela egin genuen. Bai garabia, zein taxia, gidatzen ari zirela kontutan hartu gabe. Nekez irakur daiteke Whatsapp egoera horretan. Zer ondorioztatu dezakegu anekdota honetaz? Ez nuela kontuan hartu nortzuk ziren komunikazioaren hartzaileak eta pertsona horien egoera zein zen, iritsi zirenean, tonu atseginean, trafiko-urratze bat egitera behartu nituela esan zidaten arte.\nBada, hau ez zait niri bakarrik gertatzen.\nOsakidetzako zuzendari eta kargudun politikoak beren ibilbide profesional osoan izango duten antolakuntza-erronkarik zailenaren aurrean daude murgilduta. EAEko biztanle guztiei COVID-19aren kontrako txertoa jartzea. Baldintzarik okerrenetan, onartzen dut. Taxiarekin egin nuen bezala, nire ustez, Osakitdetzak ere ez du oso kontuan hartu zeintzuk diren bidaltzen ari diren SMSen hartzaileak. Ondorioz, eta nire iritzi apalean, bi arazo garrantzitsu eragiten dituzten, bi akats larri egiten ari dira. Eta, hasi orduko, onartuko dut ez dudala uste maltzurkeriaz egin dutenik. Gehiago da aginpiderik eza. Lehenengo akatsa da, pentsatzea herritar guztiek, SMS bat irakurtzen dakitela. Bigarren akatsa da, onartzea SMSa irakurriz gero, mezuaren hartzaileak smartphone bat edo Interneterako konexioa duen ordenagailu bat erabiltzeko eta erabiltzen jakiteko moduan egongo direla. Esan bezala, bi akats horiek bi arazo potolo sortzen dituzte. Lehenengo arazoa da, SMSa irakurri ondoren, jende askok ez dakiela hitzordu bat nola hartu Internetez, eta, ondorioz, anbulategietara deitzen dutela telefonoak erabat bete arte. Jarduteko modu horrek sortzen duen bigarren arazoa, ahal dela lehenengoa baino okerragoa da; adineko pertsona askok ez dakite mezua jaso dutenik ere.\nErabat seguru nago, hau irakurtzen ari zareten bat baino gehiagok, senideak eta lagunak lagundu behar izan dituzuela txertoa hartzeko hitzordua eskatzeko. Eta zer egingo dugu tramitea egiteko laguntzarik ez duten pertsona horiekin? Beraien txertoa atzeratu? Bai, onartzen dut egongo dela esaten duenik edozein pertsonak dakiela SMS bat irakurtzen. Erantzungo nioke Euskadi Irratia entzuteko eta zenbatzeko edozein adineko kexak.\nDigitalizazioa, izan dadila zentzuduna eta, ahal dela, orekatua.\n| arrakala teknologikoa covid19 internet


05. Erroreak etiketatzeko edizio tresna baten inplementazioa | Ixa taldea\n05. Erroreak etiketatzeko edizio tresna baten inplementazioa\nLengoaia naturalaren prozesamenduaren alorrean (LNP) eta, bereziki, testu-lanketarenean IXA taldea egiten ari den lanari, jarraipena eman nahi zaio zuzentzaile-laguntzaile sintaktiko batekin. Helburu orokor horretara iristeko bidea, ordea, luze eta malkartsua denez, ataza desberdinetan banatu behar izan dugu egin beharrekoa. Batzuk, eginda daude dagoeneko; besteak, aldiz, bidean.\nEgiteke dauden horietako bat ikasleen corpusak bildu eta bertan egiten diren erroreak etiketatzea da. Hau, eskuz egin beharreko lana izanik, neketsua izango da zinez. Horregatik, karrera bukaerako proiektu honetan, eskuzko lan hori errazteko interfaze bat (edizio tresna bat) egin nahi da.


1,5 milioi euskal herritarrek baino gehiagok bukatu dute txertaketa protokoloa | Mondraberri Arrasateko Ataria\nHasiera Albisteak 1,5 milioi euskal herritarrek baino gehiagok bukatu dute txertaketa protokoloa\n1,5 milioi euskal herritarrek baino gehiagok bukatu dute txertaketa protokoloa\n1,5 milioi euskal herritarrek baino gehiagok, 1.509.568k hain zuzen ere, 19ren aurkako txertoa dute jarraibide osoarekin. Osasun Sailak atzo zabaldu zuen azken txertaketa-buletinaren arabera, 12 urtetik gorako biztanleen % 76,3 daude immunizatuta.\nGainera, Euskadin bizi diren hamabi urtetik gorako biztanleen % 84,3k gutxienez dosi bat jaso dute, 1.668.863 pertsona. Eusko Jaurlaritzak 2.993.468 txerto jarri ditu guztira, hau da, orain arte jasotakoen % 92,5.\nAsteburu honetan 20.100 euskaldunek egin dute bat populazio osoarekin eta 18.758 herritarrek lehen dosia jaso dute larunbat eta igande artean. Adin-tarteen arabera, nabarmentzekoa da 16 eta 19 urte bitarteko gazteen % 62,8k gutxienez dosi bat jaso dutela.\n40 eta 49 urte bitarteko biztanleen % 87,8k, 30 eta 39 urte bitartekoen % 75,7k, 20 eta 29 urte bitartekoen % 61,8k, 16 eta 19 urte bitartekoen % 59,7k eta 12 eta 15 urte bitartekoen % 38,8k ere jaso dute lehen dosia.\nGainera, bigarren dosia jaso dute jada 40 eta 49 urte bitarteko pertsonen % 86,3k, 30 eta 39 urte bitarteko adin-tartearen % 65,1ek, 20 eta 29 urte bitartekoen % 32,8k, 16 eta 19 urte bitartekoen % 20,3k eta 12 eta 15 urte bitarteko gazteen % 6,6k.


Nola gaitzen ditut Android garatzaileen aukerak, USB arazketa eta OEM desblokeatzea? | la-manette.com\nNola gaitzen ditut Android garatzaileen aukerak, USB arazketa eta OEM desblokeatzea?\n3 azaroaren 2021 par JEAN-MICHEL CAPPIN\nGaratzaileen aukerak gaitzeko zure gida Android.\nAndroid-en garatzaileen aukerak ez dira guztiontzat, Google-k Android 4 Jellybean-ekin hasita bistan ezkutatzea erabaki zuenetik. Baina Android sistema eragileak bide luzea egin du ordutik eta erraz gaitu ditzakezu garatzaileen aukerak. Gainera, Android-eko milioika erabiltzaile aktibo batzuk 2,5 mila milioi dira mundu osoan.\nJakina, Android-a moldatu nahi duten pertsonen kopurua handitu egin da. Interneteko beste Android gida guztiak, eta baita gureak ere asko, eskatu erabiltzaileei Android garatzaile modua aktibatzeko eta USB arazketa eta, agian, OEM desblokeatzea; Ironiaz, hona hemen beste Android gida hori egiteko.\nNola gaitzen ditut Garatzaileen aukerak, USB arazketa eta OEM desblokeatzea?\n"USB arazketa" edo "OEM desblokeatzea" bezalako hitzak topatzen badituzu, zure Android gailurako garatzaileen aukerak aktibatzeko garaia da.\nAndroid Garatzaileen Aukerak\nJarraian aipatzen diren urratsak Android Stock exekutatzen duten Android gailu guztientzat generikoak dira [Pixel Launcher eta Android One]. Android-en forked bertsioak [MIUI, EMUI, ONEUI, etab.] erabiltzen dituzten gailuetarako, beheko prozesua apur bat desberdina izan daiteke.\nHona hemen Android Garatzaileen Aukerak nola atzitu:\nSakatu Sistema - Telefonoari buruz\nJoan behera eta aurkitu Eraikitze-zenbakia\nSakatu Eraikitzeko zenbakia bost edo zazpi aldiz. Ukitzen duzun bakoitzean, pop-up bat agertuko da: "[X] aldiz zara garatzaile izateko".\nNahiko aldiz sakatu ondoren, mezu bat ikusiko duzu, "Orain garatzailea zara".\nItzuli Android ezarpen nagusietara.\nJoan behera eta, ondoren, sakatu Sistema aukera.\nSakatu Aurreratua. Orain garatzaileen aukerak ikusiko dituzu\nGaratzaileen ezarpenetan zaudenean, gauza asko egin ditzakezu. Jakina, USB arazte bat eta OEM desblokeatzaile bat daude, baina artikulu honen amaieran kontatu nizkion aplikazioen garatzaileentzako hainbat aukera bikaina daude.\nUSB arazketa modua gaituz gero, sistemak Android gailuarekin komunikatzeko aukera ematen du. Baldintza normaletan, erabiltzaileek USB konexioak erabil ditzakete gailua kargatzeko eta fitxategiak bidaltzeko soilik.\nIrakurri ere: Nola ikusi Transformers filmak ordenan?\nUSB arazketa gaituta dagoenean, erabiltzaileek sistema-komandoak bidal ditzakete Android gailura garatzaile-mailako zereginak egiteko, hala nola, gailua keinuka, hainbat adabaki instalatu, hirugarrenen Android aplikazioak, etab.\nHona hemen nola gaitu USB arazketa Android garatzaileen aukeretan.\nGaitu Garatzaileen ezarpenak Android-en\nJoan behera "Arazte" atalera.\nBaimendu USB arazketa "Ados" sakatuz.\nOEM desblokeatzea gaituta dago abio-kargatzailea desblokeatu aurretik. Android telefonoen fabrikatzaileek OEM desblokeatzea ezkutatuta mantentzen dute garatzaileen aukeretan, erabiltzaile gehienek ez dutelako ezarpen hauek behar.\nHona hemen nola gaitu OEM desblokeatzea Android garatzaileen ezarpenetan.\nAktibatu garatzaileen aukera Android-en\nSakatu "Aktibatu" OEM desblokeoa aktibatzeko.\nGarrantzitsua da abiarazleak desblokeatzeko prozesua aldatu egiten dela gailuaren fabrikatzaileen arabera. Adibidez, Xiaomi gailuek ez dute OEM desblokeatzeko botoirik, "Mi Unlock" izeneko ezarpena baizik.\nNola desaktibatu garatzaileen aukerak Android-en?\nGaratzaileen aukerak lehenetsitako ezarpenetara berrezarri badituzu, ez dituzu desaktibatu beharrik Garatzaileen ezarpenak fitxak zure alde perfekzionista oztopatzen ez badu.\nHala bada, Garatzaileen Aukerak desgaituz gero, fitxa Android-en ezarpenetatik desagertuko da. Garatzaileen aukerak ezkutatzen ez dituzten erabiltzaileek beheko metodoa jarraitu dezakete: -\nJoan Android ezarpenetara\nJoan behera Aplikazioak eta jakinarazpenak atalera\nSakatu aplikazioaren informazioa menuan\nBilatu Ezarpenak aplikazioa eta sakatu\nSakatu Biltegiratzea eta cachea\nOrain egin klik Garbitu biltegiratzean. Honek ezarpenetatik garatzaileen aukerak kenduko ditu.\nHonek garatzaileen aukerak desaktibatzeko prozesuaren amaiera adierazten du.\nGaratzaileen aukerak gaitzeko 5 arrazoi nagusiak\nGaratzaileen ezarpenak alda ditzakezun arren, hona hemen zure Android gailuan Garatzaileen aukerak gaitzeko arrazoi nagusietako batzuk:\n1. Abio-kargatzailea desblokeatzea, leheneratzea pertsonalizatua eta ROM pertsonalizatuak instalatzea.\nJendeak Garatzaileen Aukerak aktibatzeko arrazoirik ohikoena "Baimendu OEM desblokeatzea" ezarpena gaitzea da. Gaitu dezakezu zure Android-en abiarazlea desblokeatu ahal izateko leheneratu pertsonalizatu bat instalatzeko. Desblokeatu ondoren eta berreskuratzeko modu pertsonalizatua instalatuta duzunean, aukerak amaigabeak dira (baldin eta zure gailuak garapen pertsonalizatuko eszena osasuntsu bat badu). ROM pertsonalizatuak, kernel pertsonalizatuak eta mods berehala.\nIrakurri ere: Nola jokatu Call Of Duty Mobile PS4 edo Xbox kontrolagailu batekin\n2. Bizkortu gailuaren animazioak\nAndroid-en garatzaileen aukerak hainbat animazio ezarpen ditu. Leihoaren animazio-eskala, trantsizio-animazio-eskala eta animatzaileen iraupen-eskala alda ditzakezu. Errespetuaren parametroen balioak aldatuz, zure gailuaren animazio-abiadura alda dezakezu.\nLeihoen animazio ezarpenek zure aplikazioak abiarazletik zenbat azkar ireki edo ixten kontrolatzen dute. Era berean, trantsizio-animazioak kontrolatzen du zenbat denbora egiten den animazioa. Balio hauek jaitsi ditzakezu animazioaren iraupena laburtzeko eta abiadura handitzeko zure Android azkarrago egiteko.\n3. Simulatu zure gailuaren kokapena\nAndroid-en garatzaile-moduak "Hautatu kokapen simulatuaren aplikazioa" izeneko ezarpena du, eta horrek hirugarrenen aplikazioak erabil ditzakezu zure gailuaren kokapena simulatzeko. Ezarpen hau aktibatuta dagoenean hirugarrenen edozein aplikazio konfigura dezakezu norbaitek beste nonbait zaudela jakin dezan.\n4. Handitu jokoaren errendimendua\nGoi-mailako telefono bat baduzu, zure telefonoaren GPUaren prozesatzeko ahalmena handitu dezakezu jokoetan bultzada txiki bat lortzeko. Horretarako, aktibatu "Force 4x MSAA" aukera (multi-sampling anti-aliasing).\nHala ere, erabili ezarpen hau kontu handiz, zure Android telefonoak baliabide gehiago erabiliko baititu. Ondorioz, zure bateria ere estutu egingo da. Errendimendu onena, grafiko leunagoek bateria azkarrago agortuko dute.\n5. Akatsen txostenak ateratzea\nDemagun ROM pertsonalizatu batean zaudela eta sistema eragileak akatsak dituela. Garatzaileen aukerak erraz bisita ditzakezu eta "Hartu akatsen txostena" aukera erabil dezakezu. Aukera horrek zure gailuaren sistemaren erregistro-fitxategiak bistaratuko ditu, partekatu eta ikus ditzazun.\nAipatutako aukera erabilgarria da akatsen txostenak atzemateko sistema eragilearen edozein arazo arazteko.\nIrakurri ere: Nola sortu Nintendo kontu berri bat Switch-en\nAndroid Developer aukeretan egin dezakezuna\nHona hemen Android Garatzaileen Aukeretan sistemaren beste funtzio polit asko.\n1. Memoriaren erabilera\nAndroid sistemaren eta beste aplikazio batzuen batez besteko memoriaren erabilera ikusteko. Tresna hau erabil dezakezu memoria gose diren aplikazioak antzemateko.\n2. Zerbitzuak martxan\nUne zehatz horretan aplikazio baten memoria eta PUZaren erabilera ikusteaz gain, aplikazioa bertan geldi dezakezu.\n3. Animazioak murriztu\nAndroid gailu ezagun bat zure Android gailuaren animazioak murrizteko, eta horrela Android gailuaren errendimendua hobetzeko.\n4. Gaiarekin lotutako doikuntzak\nAndroid 10etik hasita, azentuaren kolorea eta ikonoaren forma alda ditzakezu garatzaileen ezarpenetan.\nIrakurri ere: Android emuladore onena - Gameloop\nZergatik gaitu behar ditut garatzaileen aukerak?\nGaratzaileen aukerak, oro har, erabiltzaile aurreratuei zuzenduta daude. Gailu horiek gaitu ditzakezu zure gailuaren ezarpen aurreratuak aldatu nahi badituzu.\nGaratzaile modua gaitzea segurua al da?\nEz da guztiz segurua garatzaileen aukerak manipulatzea zer esan nahi duten ez badakizu.\nZer gertatzen da Android-en Garatzaileen aukerak gaitzen dituzunean?\nGaratzaile modua gaituz gero, erabiltzaile eta garatzaile aurreratuentzat erabilgarriak diren gailuaren ezarpen gehigarri batzuk soilik desblokeatzen dira.\nBixby botoia desaktibatu nahi duzu Samsung-en? Jarraitu urrats hauek\n2021eko azaroko PS Plus doako jokoek 6 titulu dituzte, baina joko garrantzitsurik ez


Zuhaitz landaketa antolatu dute Loiolako Erriberan : Irutxuloko Hitza\n(Argazkia: Haritzalde naturazaleen elkartea)\nErribertxo kultur elkarteak eta Haritzalde naturazaleen elkarteak antolatuta, zuhaitz landaketa egingo dute Loiolako Erriberan. Martxoaren 1ean, igandean, izango da, eta Urumea ibaiaren alboko Mikel Laboa pasabidean egingo dute landaketa. 10:30ean jarri dute hitzordua, eta ondoren, 12:00etan, hamaiketakoa egingo dute Apitxin tabernan. Azkenik, 12:30ean, kulturarekin zerikusia duten hainbat opariren zozketa egingo dute zuhaitz landaketan parte hartuko duten pertsonen artean.\nHaritzalde naturazaleen elkarteak maiz antolatzen ditu zuhaitz landaketak, eta batzuetan hiriko eta auzoetako beste eragileren batekin egiten du jarduera. Jarduera horien bidez, hemengo zuhaitz eta basoen garrantzia transmititu nahi du Haritzaldek. 1997. urtetik milaka zuhaitz landatu dituzte.


barren.eus - Fernando Suarez: “Une txarrak gutxi izan dira, baina gogorrak; gogorregiak”\nFernando Suarez: “Une txarrak gutxi izan dira, baina gogorrak; gogorregiak”\nArgitaratua: 2020-11-06 10:33\n21 urte egin ditu Fernando Suarezek (Ourense, 1956) Elgoibarko Udaleko PSE-EEko zinegotzi karguan, eta lan arrazoiak direla-eta, kargua uztea erabaki du.\nGalizian jaio zen, eta jaioberritan iritsi zen Euskal Herrira, Soraluzera lehenengo eta Eibarrera ondoren. Aita ezkertiarra zuen, eta aitaren ideiak umetatik jaso zituen etxean. Gaztetan, sozialismoaren iturritik edan zuen Eibarren, eta frankismoaren diktaduraren kontrako sentimendua indartu zuen. Alderdi Komunistako lagunekin batu zen, eta bere ideologia politikoa sendotu zuen. Euskadiko Ezkerrara afiliatu zen, gerora, PSE-EE izango zena. 1978an Elgoibarrera ezkondu zen, eta Ovidio Campello zenarekin batera, Elgoibarko alderdi sozialistaren barruan hasi ziren Elgoibar “hobetzeko” lanean. 1999an hartu zuen zinegotzi kargua, eta oraintsura arte jardun da lanean. Une onak eta txarrak bizi izan ditu Udalean egin duen ibilbidean, baina txarrak ahaztu eta onak gogoan hartuta agurtu da, eta herritarrei eskerrak eman dizkie urte hauetan guztietan erakutsi dieten begiruneagatik.\n• Noiz eta nola iritsi zinen politikara?\nOurensen jaio nintzen arren, urtebete egin nuenerako Eibarren bizi nintzen, eta hango giroak eragin zuen nigan. Nire aita ere sozialista zen, nahiz eta ez zen politikako militante izan, baina haren ideiak jaso nituen etxean. 13-14 urte nituenerako interes handia neukan politikan, eta ezker aldeko alderdiak nituen gogoko; ezkertiarrak, baina Euskal Herrikoak. OTR (Organizacion de Trabajadores Radicales) alderdian sartu nintzen lehenengo; gazte protestanteak ginen. Errepresio handia zegoen garai hartan, eta horrek bultzatu ninduen ezker aldera lerratzera, askatasunaren alde borrokatzeko. Soldaduska ere egin behar izan nuen, baina horren kontra nengoen eta denbora galtze hutsa iruditu zitzaidan. Nire ideiak gero eta argiago nituen, baina nire gustuko alderdi politikoa ez nuen berehalakoan aurkitu. Ezker abertzalearekin ez nintzen identifikatzen, baina PSOErekin ere ez.\nOrduan, Juan Maria Bandres eta Mario Onaindiak Euskadiko Ezkerra alderdia sortu zuten, beste batzuekin batera, eta han sartu nintzen. Eibarren nituen lagun asko ere buelta hartakoak ziren, Mario Onaindia bera ere laguna nuen, eta gazte asko sartu ginen alderdian. Urteetara Euskadiko Ezkerra eta Euskadiko Alderdi Komunista batu egin ziren, eta handik urte batzuetara, Euskadiko Ezkerra eta PSOEk egin zuten bat. Poliki-poliki Euskadiko Ezkerra indarra galduz joan zen. Ordurako Elgoibarren bizi nintzen, eta Ovidio Campello zenarekin hasi ginen alderdi sozialistarekin lanean. 27 bat urte neuzkan orduan.\n• 1999an hartu zenuen PSE-EEko zinegotzi kargua Elgoibarko Udalean. Zein helbururekin sartu zinen zinegotzi?\nNi auzoko zinegotzia izan naiz. Urazandin bizi nintzen, eta garai hartan auzo hura erabat ahaztuta zegoen. Errekaren bestaldean, mendiaren kontra... Utzita zegoen. Lehenengo elkarte modura hasi ginen auzoaren alde zerbait egiten, eta Urazandiko festak antolatu genituen hiru urtez. Ondoren, Herri Gain elkarteak hartu zuen jaien ardura eta beste hiru urtean ospatu genituen. Urazandi existitzen zela erakutsi nahi genuen, Elgoibar ez zela San Roke bakarrik; atentzioa deitu nahi genuen. Hori guztia zinegotzi izatera iritsi aurretik egin genuen. Behin Udalean sartuta, alderdi sozialistaren programa osatu genuen eta orduan egin genuen auzoko barandak konpontzeko promosamena eta eskailera mekanikoak jartzearena, besteak beste. Haurrentzako parkeak ere lortu genituen, eta auzoko goi aldera autoak iristeko bidea egitea ere bai. Auzoa berrurbanizatu eta auzorako sarrera-irteera berriak egiteko proiektua ere egin genuen, eta hori ere egingo da egune batean. Urazandin zentratu gara bereziki, baina herria eta herritarren beharrak ahaztu gabe, eta horren harira, azken urteetako gure borroka San Lazaro egoitza hobetzea izan da. Ovidio hil zenean neuk hartu nuen Ongizate Sailaren ardura, eta ordutik nabil elgoibartarrentzako egoitza duin baten alde lanean. Orain dela urte batzuk erabaki genuen Pilarreko eraikina zegoen lursoruan eraikitzea egoitza berria eta Aldundiak ere begi onez ikusi zuen proiektua, baina justu orduan aldaketa egon zen Aldundian. EHBilduk hartu zuen Aldundiaren ardura, eta Elgoibarko egoitzarentzat zegoen dirua beste zeregin batzuetara bideratzea erabaki zuten, tartean atez ateko zabor sistema famatura. Hala ere, Elgoibarko Udalak Pilar eraikina bota zuen eta egoitza berria egin arte aparkaleku modura erabiltzeko atondu zuen ingurune hori. Baina egoitza egingo da, eta egoitza egiteko obrak aprobetxatuko dira Urazandiko sarrera-irteera berriak eraikitzeko. King-Kong eta Urazandi lotzea geratuko litzaiguke, baina hori oso zaila da. Zubia ez da egokia, badakigu aldapa handia duela, baina ez dauka konponbide erraza. Udala lanean ari da, aukera desberdinak aztertzen, baina dena egiteko dirurik ez dago, eta pandemia honekin, gutxiago.\n• Alderdi sozialista lau zinegotzi izatera ere iritsi zen hauteskunde batzuetan Elgoibarren, baina orain bakarra dauka.\nBai, Alfredo Etxeberriak alkatetza hartu zuen lehenengo legegintzaldian lau zinegotzi lortu genituen. Bi aldagai garrantzitsu izan ziren hori ahalbidetu zutenak: batetik, aurreko legegintzaldian Marivi Agirregomezkorta alkateak ostegunetako merkadilloarekin izan zuen gatazkak botoak kendu zizkion EAJri, eta bestetik, ezker abertzalea urte hartan legez kanpo zegoen eta ez zioten utzi hauteskundeetara aurkezten. EAk hiru zinegotzi eskuratu zituen, Aralar eta Ezker Batuak bi eta alderdi popularrak, bat. Gainerakoak, EAJk lortu zituen. Aukera izan genuen ezkerreko udal gobernua eratzeko, baina EAk eta EAJk koalizioa egin zuten.\n• Oposizioan lan egitea tokatu izan zaizu askotan, baina azken urteetan EAJrekin gobernu taldean ere egon zara. Zer da errazagoa, oposizioan lan egitea ala gobernuan?\nOposizioan egotea erosoagoa da. Udal Gobernuan egotean nahi duzu herritar guztientzako lan egin, denekin ondo geratu nahi duzu eta hori ezinezkoa da. Borondate guztia jarri arren, ez dituzu denak gustura lagako. Norberaren alderdiko denak poztea ere zaila izaten da, pentsa herritar guztiak! Hemen diruak agintzen du, eta denerako dirurik ez dago. Politikan sartzen zarenean argi eduki behar duzu ez duzula inoiz herritar guztiekin asmatuko. Lehentasunak jarri behar dira, eta lehentasunetan bakoitzak bereak dauzka.\n• 21 urte hauetan une onak eta txarrak bizi izango zenituen Udalean.\nBai, hala da. Une txarrak gutxi izan dira, baina gogorrak; gogorregiak. ETAk alderdiko zinegotziak hiltzen zituen garaia latza izan zen benetan. Lagunak hil zizkidaten, eta une hartan behin baino gehiagotan galdetzen nion nire buruari ea merezi zuen jarraitzeak. Familiakoek lagatzeko esaten zidaten, euren burua ere arriskuan ikusten zutelako, baina nik sinisten nuen politikan eta aurrera egitea erabaki nuen. Diktadura batetik gentozen, eta ni ez nengoen prest ETAk\nezarri nahi zigun diktadura onartzeko. Nik nire ideiak defendatu nahi nituen, ez besterik. Gogorra izan zen nire eta Ovidioren irudiak diana baten barruan ikustea karteletan. Garai hartan egunero ordutegiak aldatzen ibili behar izaten nuen, auto azpiak begiratu eta bi bizkartzainekin bizi. Egunero irteten nintzen etxetik, itzuliko ote nintzen jakin gabe. Inork ez zuen nahi alderdi sozialistan sartu, jendea ez zen ausartzen. Urte gogorrak izan ziren haiek, udaletxe barruan ere, eta Ezker Abertzaleko jendearengandik irainak jasotzen genituen agur modura. Espainola nintzela esateak ez ninduen iraintzen, espainiarra sentitzen naizelako, baina faszista edo putaseme esatea adibidez, ez nuen ulertzen. Hala ere, ez ginen kikildu. Ez dut inoiz ahaztuko ezta ere Urazandiko egoitzan lehergailua jarri zuten eguna. Amorrua sentitu nuen, ez egoitzagatik, hura zen gutxienekoa, kalte materialak izan zirelako soilik, baina auzotarrengan\npentsatzean sentitzen nuen amorrua. Zorionez, garai hura bukatu zen, eta jendeak jakin behar du gatazka horren amaieran alderdi sozialistak paper garrantzitsua izan duela. Zapatero zegoen orduan Espainiako Gobernuko presidente karguan, eta Patxi Lopez Jaurlaritzan. Leporatu izan digute ETArekin negoziatu genuela, baina ez zegoen beste aukerarik. Horri esker bukatu zen borroka armatua.\n• Nolako harremana izan duzu gainerako alderdietako kideekin Udalean?\nGarai batean ezker abertzaleko jendearekin ez nuen harreman onik izan, baina Udalean baino gehiago kanpoan esango nuke zela zaila harremana. Udalean, oro har, harremanak onak izan dira. EAJrekin izan dugu erlazio gehiena, eta izan ditugu gure liskarrak, Marivi [Agirregomezkorta] alkatearekin, batez ere. Nik ezagutzen nuen Marivi alkate izan aurretik ere lan kontuetatik, eta banekien ona zela bere lanean, baina aldi berean, burugogorra. Merkadilloarekin tematu zen, eta aitortzen dut erabaki hark guri mesede egin zigula hurrengo legealdian. Gainerako alkateekin eta zinegotziekin harremana ona izan da. Gizakiak gara eta pertsona bezala errespetuan oinarritu izan gara, norberaren ideiak albo batera utzita. Harremanik zailena ezker abertzalekoekin izan da. Nik ondo ikusten dut beraiek independentzia aldarrikatzea, edo presoen eskubideak defendatzea, baina ez nazatela ni ere horretara derrigortu. Eta hori gertatzen zen, ez banuen beraiena onartzen, ni nintzen txarra. Nik gai horietan beti esan izan dut legeak agintzen duela. Azken urteetan asko aldatu da euren jarrera, ez dira hain muturrekoak eta borroka armatua amaitu zenetik askoz errazagoa izan da dena. Orain lasai hitz egin daiteke. Hala ere, akordioak lortzea ez da erraza, bakoitzak bere interesak dituelako eta denerako dirurik ez dagoelako. Alderdi guztiok nahi dugu Elgoibar hobetu, baina bakoitzak berea defendatzen du. Dena dela, lasai hitz egin ahal izatea, asko da, bizi izan dugunarekin.\n• Nola aldatu da Elgoibar 21 urteotan?\nGehiago egin daiteke, baina Elgoibarren asko egin dugu azken 21 urteotan. Elgoibar asko hobetu da, baina dena ezin da egin. Guk nahiko genuke aparkaleku gehiago egin, umeentzako parke gehiago, berdegune gehiago... baina Elgoibarrek fisikoki ez du aukera askorik ematen, mendialdera ez bada behintzat, eta dena erdigunean nahi dugu. Baina auzoetan badago oraindik zer hobetu: espaloiak, argiteria... Baina ni pozik nago egin dugunarekin. Sigma auzorako hobekuntza proiektua ere egina dago, baina oraindik etxe gehiago egingo dituzte han eta horiek bukatu arte ezin dira beste obrak egin. Eta gure programaren barruan aspalditik proposatu izan dugu auzoetarako autobus zerbitzua martxan jartzea. Orain badirudi gai hori EHBildurena dela! Niri berdin zait proposamena norena den, garrantzitsuena herritarrek irabaztea da, eta ez dominak jartzea. Urazandiko obren harira jarri du Udalak autobus zerbitzua martxan eta orain aztertu egingo da erabilera, aurrera begirako erabakiak hartzeko. Ni pozik nago Elgoibarren egin dugun lanarekin. Hemendik aurrera garai gogorrak datoz, koronabirusaren eraginez Udalak diru-sarrera gutxiago izango dituelako. Ezingo dira proiektu guztiak batera egin, baina ahal denean seguru egingo direla.\n• Ariana Nogalesek beteko du zure lekua Elgoibarko Udalean.\nBai, sekulako sorpresa hartu nuen ezagutu nuenean. Bere gaztetasunak eta ilusioak harritu nau! Ez da erraza gazteak politikara erakartzea, eta are zailagoa da alderdi sozialistara ekartzea. Elgoibarren 33 afiliatu geneuzkan orain dela gutxira arte, eta neu nintzen gazteena. Orain badaude gazte batzuk alderdian, baina lehen lerroan sartzeko prest daudenak oso gutxi dira.\n• Zein da zinegotzi baten zeregina?\nUdaleko egituran dauden batzordeetan parte hartu behar du, han lantzen diren gaiei buruzko informazioa jasotzeko; hilean behin osoko bilkura izaten da, eta horrez gain, alderdiaren bileretan ere hartu behar izaten da parte. Zinegotzi lanak denbora asko eskatzen du, lana ondo egin nahi baduzu behintzat. Dedikazio handia eta ezinbestekoa da gai horiek gustuko izatea. Nik aurreko legealdian laga nahi nuen kargua, ez nuen aurkeztu nahi, baina ez zegoenez inor, berriz ere neu joan nintzen zerrendaburu. Arianak bigarren izateari baiezkoa eman zionean ezin nuen sinetsi. Nik esan nion lagunduko niola, alboan izango ninduela babesteko eta lasai egoteko. Azkenean zinegotzi bakarra eskuratu genuenez, bera ez zen Udalean sartu. Orain, baina, kargua utzi behar izan dut lan kontuegatik, eta bera izango da sozialisten ordezkaria Elgoibarren. Ongizate Saila eta Pertsonal Saila izango ditu bere arduran. Oraingo lanean ere giza baliabideen alorrean lan egiten du eta jantzita dago gai horietan. Oso ondo prestatuta ikusten dut. Esperientzia falta zaio, baina hori denborak emango dio.\nElkarrizketa osorik BARREN 1179. zenbakian -PDF-


genre_facet:"Curriculumeko baliabideak" genre_facet:"Hiztegiak, Entziklopediak eta Atlasak" topic_facet:"Pastelgintza eta okintza (Heziketa zikloa). Erdi maila" author_facet:"Leioako Ostalaritza Eskola"\nGeneroa / Forma: Curriculumeko baliabideak Generoa / Forma: Hiztegiak, Entziklopediak eta Atlasak Proposatutako gaia: Pastelgintza eta okintza (Heziketa zikloa). Erdi maila Egilea: Leioako Ostalaritza Eskola\n2 Euskara 2 Jatetxe arloko zerbitzuak (Heziketa Zikloa). Erdi maila 2 Jatetxe arloko zerbitzuen zuzendaritza (Heziketa Zikloa - LOE). Goi maila 2 Okintza, gozogintza eta konfiteria (Heziketa Zikloa - LOE). Erdi maila 2 Ostalaritza 2 Ostalaritza eta turismoa (Lanbide Arloa - LOE) Gehiago ... Pastelgintza eta okintza (Heziketa zikloa). Erdi maila 2 Sukaldaritza eta gastronomia (Heziketa Zikloa - LOE). Erdi maila 2 Sukalde zuzendaritza (Heziketa Zikloa - LOE). Goi maila Guztiak ikusi ... gutxiago ...\nCurriculumeko baliabideak Hiztegiak, Entziklopediak eta Atlasak 2 Interneteko baliabidea


Mintzodromoa hainbat gairen inguruan iritziak trukatzeko gunea da. Antolatzaileek hiru gai proposatuko dituzte eta horien inguruan aritzeko gidoitxoa ere bai. Lau-bost laguneko taldeak eginen dira. 10-15 minutuz gai baten inguruan aritu ondoren, tokia eta gaia aldatuko dituzte eta beste talde batean arituko dira beste gai baten inguruan tar-tarrean; tar-tar goxoan. Hori egindakoan, berriz ere gaia eta mintzakideak aldatu eta gauza bera eginen dute.\nAntolatzaileek parte hartzera animatu dituzte euskaraz poliki, ongi eta oso ongi ari diren Iruñerriko euskaldunak. Deialdiak arrakasta izan du eta aurreikusitako edukiera bete da. Beraz, giro ona espero da ostegunean, Iruñeko autobus geltoki zaharrean.


Mundua astintzen bidaiatuz: 17. EGUNA: ULAN BATOR (Mongolia)\nGaur hirira joateko eguna iritsi da, azkeneko bi egunetan bizi izan degun lasaitasuna eta gero, mugimendu pixkat bat etzaigu gaizki etorriko.\nGoizeko 6.30tan ate joka hasi dira eta pestiloa botata geneukanez paso egin dugu baino jotzen jarraitu dute , azkenean kabreatu eta atea iriki dugun arte. Ea egurrik geneukan ikustera zetozen...atzo iluntzean bi kaxak bete zizkiguten eta! Azkenean ezin lo hartu eta jeiki egin gara.\nGure azkeneko gosaria hartu eta azkeneko argazkiak egin ditugu. Nire gaiztoen kontrako botak bertan utzi ditut norbaitek nik baino gehiago erabiliko dituelakoan. Kotxeari itxoiten egon gara baino ordua baino lehenago bertan zegoen gure gidari jatorra. Gu joan eta inor ez da azaldu agurtzera...kortinan atzen eongo zian.\nAurreko eguneko bidaia berdina egin dugu, kontrako zentzuan baino salto eta Cdko musika berdinarekin. Iada ikasi dut gure txoferraren abesti gustokoena (fondo txunda txundarekin)...\nFAA DOO SI DO SI LA FA\nFAA DOO DO SI DO SI LA FA\nSOOL SOOL LA SOL FA FA\nEta bukatzeko tono erdi gora.\nEgia esan la cancion motiva!\nHirira iritsi garenerako kaleak kotxez beteta zeren, ia ia hiria zeharkatzea Gerretik etortzea baino gehiago kostatu zaigu. Gauzak hostalean utzi, jabeak erderaz egiten duenez berakin pixkat hitzegin eta kalera irten gara.\nTaxi bat hartu eta Gandan Khid monastegia ikustera abiatu gara, oso leku polita tenpluez beteta eta budismo unibertsitatea barne. Lehenengo tenplua kanpotik ikusi eta etzan beste munduko gauza baino barrura iritsi garenean...a ze buda, izugarria!\nBeste batean monje budistak errezatzen (abesten eta instrumentuak jotzen) ikusi ahal izan ditugu baino ezin zan ez argazkirik ezta bideorik egin. Ze pena, benetan hunkigarria izan da!\nHandik Bogd Khanen neguko palazioa ikustera joan gara, leku oso polita baino gutxi zaindua. Hasieran nahiko kutrea zirudien baino azkeneko partea oso polita zan, errege eta erreginaren gauza asko zeuzkalako baino hemen ere ezin zitekeen argazkirik egin.\nHau bukatzean erdialdera joan gara Sukhbaatar plazara ain zuzen ere, bertan parlamentua, Sukhbaatar eta Bogd Khanen erretratoak, opera,...dituzte.\nNaturako museoa oso ona zala entzunda geneukan eta han sartu gara ume txiki eta gaztetxo askorekin. Bertan dinosaurioen hezurrak eta munduko animali asko eta asko ikusi ahal izan ditugu. Gure lagun "weasel-ei" argazkia egin diegu, Benek aurrekoan esan zigunez Thailandian Weasel Shit Coffe (Weasel animaliak kafea jan eta bere kakarekin kafea egiten dute) oso goxua eoten omen da eta hortaz gogoratu gara animalitxoa ikusi bezain laster.\nOrain dela ordubete hostalera iritsi eta emakume bat zegoen ordenagailuan (ez dago wifirik) eta oraindik bera jarraitzen du ordenagailuaren jaun da jabe!\nEa noiz igo dezakegun idatzitako guztia...\nPublicado por asijaso en 7:37


PLATAFORMA ERRIGOITI-ARRIETA GARBI: NUMERO PREMIADO: Zozketa mundiala. Sorteo de 3 fines de Semana en el Valle de Karranza.\nHor norbait 10 de octubre de 2011, 17:38\nZorionak danoi eta ondo pasa egun horiek, merezi duzue eta!\nMallukiberdea 11 de octubre de 2011, 16:29\nEne, ze ondo!!!\nZorionak saria izan duzuenoi! Asteburu osoa Karrantzako AINGERU etxe ederrean... bariku eta zapaturako ostatua, afariak eta gosariak barne, eta aspertzeko astirik ez izateko Karpin parkera eta Pozalagua kobaluzoetara bisitan.\nOndo-ondo ibili, eta bueltan kontatu zelan ibili zareten, bai?


Ihauteriak direla eta, Espainiako Poliziaren jazarpenaren aurrean - Boltxe\nIhauteriak direla eta, Espainiako Poliziaren jazarpenaren aurrean\nAmnistiaren Aldeko eta Errepresioaren Aurkako Mugimenduak bere babesa agertu nahi die Espainiako Poliziak Iruñean, ihauterietan zehar, eragindako liskarren ondorioz jazarriak izaten ari diren gazteei.\nPolizia kalejira baten aurka oldartu zen, parte hartzaileak kolpatuz eta 14 urteko neska bat furgonetarekin harrapatuz eta bere ospitalizazioa eraginez. Orain, Polizia Espainola bera da zazpi gazte komisarian deklaratzera deitu dituenak.\nGure mugimenduak egoera hau salatu nahi du, baina baita Espainiako Poliziak eta oro har okupazio indarrek etengabe Euskal Herrian mantentzen duten jarduera. Euskal Herrira gerra egitera etorri ziren eta horretan dihardute herri mugimendua jazarriz.\nEra berean jazarpen honen arduradun politikoak salatu nahi ditugu, bai parlamentuetako eserlekuetan aurpegi publiko moduan agertzen direnak, zein interes ekonomiko pertsonalengatik itzaletatik gure gizarte eta herriaren kudeaketa erabakitzen dutenak ere. Indar okupatzaileak, alde hemendik!\nEuskal Herria, 2020ko martxoaren 4a.


Sutondoan - - Goiena.eus\nIrati Itziar 2021-01-22 00:00\nGaur, oso gustura ikusten dudan sukaldaritza programa bat aipatu nahi dizuet. Programa herriz herri doa eta tokiko betiko errezeta eta plater tipikoenak erakusten dizkigu. Herriko elkarte edo etxe baten kokatzen dira, bertako sukalde tradizionalean. Horixe baita programaren ezaugarri nagusia, sua: subajoan, sutondoan, beheko suan, supazterrean, sutantzean, suburuan, suetean, supekian, supizguan, sutean, sutokian… betiko sukaldean egindako errezetak direla.\nEta bereziki gustuko dut programa, emakumeak agertzen direlako sukaldean egiten. Askotan, ahoa betetzen zaigu gure amonen sukaldaritzarekin, baina gutxitan ikusten ditugu telebistan protagonista.\nJakia nola prestatzen den erakutsiko digute, etxean ikasten den bezala, eginez: neurriak etxekoak dira –apur bat, basokada bat, kilo erdi…–, teknikak berdin –moztu, frijitu, nahastu, egosi…–, osagaiak ere betikoak eta bertakoak –irina, patata, txerrikia, olioa…–.\nErrezeta azaldu eta erakusteaz gain, beraien bizitzara leihotxo bat irekitzen digute: "Amak –edota amona– irakatsi zidan errezeta hau eta nire ilobei egiten diet", "hau eguneroko jana zen, langileen janaria", edota "hau jaietan bakarrik egiten zen, egun seinalatuetan". Eta pasadizoak eta abestiak ere botako dituzte, "gure ortuko produktuak dira, etxeko txarribodakoak, lehen ez zeuden hainbeste gauza orain bezala...".\nGertakizun eta bizimoduen argazkiak ere badira errezeta hauek. Iraganeko lan eta bizitzeko moduen isla. Errezeta pobreek gose garaien memoria dakarte; ospakizunetako plater oparoek, alaitasuna eta jai-giroa.\nHainbeste kutsatze-tasaren, indizeren, hildakoren, debekuren eta segurtasun-neurriren ostean, gustura ikusten den programa da, arnasa hartu eta eguneko tentsioa jaisteko atsegina, sutondoan –baneuka– ikusteko modukoa.


Amesten | Prestakuntza eta dibulgazioa\nAniztasun funtzionala duen pertsona\nJarduera inklusiboak komunitatean\nUdal gizarteratze zerbitzuak\nGure sorreratik, Amestenen uste dugu prestakuntza eta dibulgazioa tresnarik eraldatzaileenak direla gure helburuak finkatzeko eta gauzatzeko.\nGero eta enpresa eta erakunde gehiagok desgaitasunen bat duten pertsonak lan-, komunitate- edo kirol-ingurunean gizarteratzeari garrantzia ematen diote.\nHorregatik, Amestenek formakuntza eskaintzen die esku-hartze sozialeko profesionalei, administrazio publikoko langileei, hirugarren sektoreko erakundeei eta aniztasun funtzionala duten pertsonak gizarteratzeari buruzko ikuspegi zabala izateko interesa duten enpresei.\nFormakuntzak egiten ditugu saio teoriko-praktikoak, parte-hartzaileak eta eztabaida sortzen duten metodologiarekin. Prestakuntza-eskaintza pertsonalizatua da, talde eskatzaileei egokitzen ditugu.\nAniztasun funtzionala edo desgaitasuna duten pertsonek izan dezaketenari buruzko aurreiritziek eta okerreko ideiek zaildu egiten dute pertsona horiek bizitza osoa eta osasuntsua izatea eta komunitate-bizitzan parte hartzea.\nBeraien mugak handitzen dituzte, eskolatik, lanetik eta gizarte-jardueretatik kanpo uzten dituzten oztopoak sortuz.\nSentsibilizazio-hitzaldiak egiten ditugu, saio teoriko-praktikoak, parte-hartzaileak eta eztabaida sortzen duten metodologiarekin. Eskaintza pertsonalizatua da, eta eskatzen duten taldeei egokitzen dira.\nAniztasun funtzionalari eta inklusioari buruzko jardunaldiak: herritarrei zuzendutako hitzaldiak, desgaitasuna duten pertsonen errealitatea eta komunitatean duten parte-hartzea ikusarazteko eta begirada aldatzearen alde egiteko.\nGure elkarteak aktiboki parte hartzen du zientzia-dibulgazioko ekitaldietan, kongresuetan eta mintegietan. Komunikabideetan ere esku hartzen dugu, hala nola prentsan edo irratian.\nAzken urteotan hainbat txosten egin ditugu eta artikulu ugari idatzi ditugu, hainbat hedabidetan argitaratu direnak.\nAmesten ® | Lege oharra


63. Buletina - 2017ko martxoa\n64. Buletina - 2017ko maiatza\nETAk 2011. urtean indarkeria utzi ondoren, eta aurtengo apirilean armak entregatu ondoren, desagertzea besterik ez da falta terrorismoaren amaiera ziurtatzeko; hau da, izuaren aurka, eta biktima errugabeen odola baliatuz proiektu politiko totalitarioa eta baztertzailea inposatu nahi izan zutenen aurka egindako borrokan, zuzenbidezko estatuaren garaipena ziurtatzeko.\nBaina banda behin betiko desegitearekin terrorismoaren arazoa konpondutzat emango bagenu, oker egongo ginateke. Ezin dugu amaitutzat eman iraganaren balorazio kritikorik egiten ez badugu, bai ETAren inguruan, bai ETAk izan duen babes politikoen gainean. Autokritika egin behar da hilketak, mehatxuak, bahiketak eta estortsioak egin zituzten pertsonen inguruan, baita ekintza horiek guztiak txalotu zituzten pertsonen inguruan ere. Eusko Legebiltzarrak 2012an onetsi zuten lurzoru etiko deiturikoaren bidez, horretarako aukera izan zuten, baina baztertu egin zuten. Eta gure Fundazioak uste du Euskadiko memoriari eta bizikidetzari buruzko txosten berrian, Sortuk autokritika hori egia bihurtzeko bide eman beharko litzatekeela.\nBistan dago muturreko nazionalismoak ETAko presoen inguruko kezka jasoko duela txostenean. Ulertzekoa da, naufragioko hondarrekin arazo larria baitu. Ez presoek ez haien familiek ez dute ulertzen helburu politikoak lortzeko indarkeria baliatzera bultzatu zituzten horiek orain moketa zapaltzea, eta, haiek, berriz, zorigaiztoko hutsegite baten eta zorigaiztoko izugarrikeria baten errudun bihurtzea.\nHala, mugimendu horri gogorarazi beharko litzaioke espetxeko legeriak hainbat mekanismo aurreikusten dituela presoak birgizarteratzeko, baina norberaren erantzukizuna dela aukera hori lortzeko aurrerapausoak ematea. Presoen hurbilketa edo sakabanaketa ororen gainetik, urrats bat eman behar da ezinbestean: autokritika egin behar da egindako kaltearen gainean, izugarrikeria handi hori hutsegitea izan zela onartu behar da, aitortu egin behar da interes politikoak lortzeko indarkeria erabili izana ez zela legitimoa izan, eta norabide horretan doan beste edozein adierazpen egin behar dute.\nEta Sortuk jakin beharko luke (eta, ez badaki, guk gogoraraziko diogu) ETAko presoak birgizarteratzeko bide lagungarriena autokritika hori egitea izango litzatekeela. Legeak eskakizun hori egiten die presoei, baina eurek juridikoki ez daude horretara behartuta. Eta autokritika eginez gero, demokrazia, zuzenbidezko estatua, eskuzabala izango litzateke eurekin.\nBadakigu ez dela erraza, eta adore handia behar dela aurre egiteko. Benetan uste dugu Euskadiko memoriari eta bizikidetzari buruzko gainerako taldeak bide horretan (ahal duten heinean) laguntzeko prest egongo direla. Era berean, eragindako izugarrikeria bidegabe horren guztiaren autokritika egiteko adore horren truke, Gorte Nagusietan eskuzabaltasun hori guztion artean defendatzeko prest ere egongo lirateke.\nFernando Buesa Blanco Fundazioak eta Mario Onaindia Fundazioak zine foruma antolatu dute:\n2017ko ekainaren 6a (asteartea)\nArtium Museo (Auditorio aretoa)\nFrantzia kalea 24, Vitoria-Gasteiz\n2011ko urriaren 20an, ETAk ekintza terrorista “behin betiko etetea” iragarri zuen. Komunikatu horrek 43 urteko indarkeriaren garaiari amaiera eman zion, hamar urtetan eginiko hainbat topaketa eta elkarrizketaren ondorioz. Bada, horiek guztiak “El fin de ETA” kazetaritza-dokumentalean berreraikita daude, Justin Websterrek zuzenduta, eta José María Izquierdoren eta Luis R. Aizpeolearen gidoiarekin.\nHonako hauek hartuko dute parte mahai-inguruan:\nLuis R. Aizpeolea. Kazetaria eta dokumentalaren gidoilaria.\nJesús Eguiguren. PSE-EEko presidentea (2002-2014).\nSantiago de Pablo. UPV-EHUko Historia Garaikide katedraduna.\n"El fin de ETA" Quality Mediak eta Prisa Vídeok ekoiztu dute ETB, Canal Sur, Radio Televisión de Castilla-La Mancha, IB3 (Balearretako telebista) eta Radio Televisión de Asturias kateekin batera, eta Euskadiko Baleuko produkzio-etxearekin batera.\nLa Fundación Fernando Buesa cree que el desarme llega tarde Cadena SER 2017/03/21\nEl Correo 2017/03/21\nLos Derechos Humanos en viñetas Diario Vasco 2017/03/28\nColoquio y libro sobre la extorsion de ETA El Correo 2017/03/29\nLas víctimas ante el desarme Diario Noticias de Álava 2017/04/09\nLos justos del País Vasco El País 2017/05/07\n"Extorsión de ETA y economía vasca" Izaskun Sáez de la Fuente eta Javier Arellano Yanguas El Correo 2017/03/10\n"Matar estuvo bien" Fernando Altuna Urcelay (artikulu postumo)\nEl Correo 2017/0316\n"Abandonar de una vez la ficción" José Luis Zubizarreta\nEl Correo 2017/03/26\n"Elogio de los justos" Raúl López Romo\n"Desnaturalizar la violencia" Antonio Rivera\nEl Correo 2017/03/30\n"¿Quén dijo miedo?" Gaizka Fernández Soldevilla\n"La democracia ha ganado y el terror ha perdido" Luis R. Aizpeolea\nEl Pais 2017/04/07\n"Juicio" José María Ruíz Sora\nEl País 2017/04/08\n"Una banda venida a menos" Florencio Domínguez\nEl Correo 2017/04/09\n"Mi padre y el desarme de ETA" Manuel Giménez Larraz\n"Después del desarme" Jesús Prieto Mendaza\nEl Correo 2017/05/10\n"La realidad de las víctimas" Alberto Ayala\nEl Correo 2017/05/25


® 2022 edizioaByworköholics\nArtea eta sormena_\nargazkilaritza eta bideoa_\nSortzaile digitalen talentua eta lana ezagutzeko eta zabaltzeko gunea.\nWork in progress Worköholics-en espazioan ospatuko den arren, topaketa zuzenean jarraitu ahal izango da gure Twitch kanalaren bidez.\nBale... ez gara Ibai Llanos, ElRubius edo AuronPlay, eta ez ditugu bideo-jokoen partidak emango, baina, zerbait argi badugu, egun batez bada ere, streaming plataforma inbaditu nahi dugula da 🫠.\nTwitchen ikusiko dugu elkar:\n+ Egutegira gehitu\nZer da Work in progress eta noiz ospatzen da?\nFuntsean, Worköholics agentzia digitalaren ekimena da, eta honako diziplina hauekin lotutako talentua (garapen-bidean dagoena nahiz sendotuta dagoena) ezagutzea eta zabaltzea du helburu: ikusizko artea eta sormena, argazkilaritza eta bideoa, ilustrazioa, motion graphics, sorkuntza tipografikoa edo eduki digitalen sorrera. Ekainaren 3an, ostirala, izango da, 10: 00etan.\nZein da ekitaldiaren formatua?\nJardunaldi-maratoia da, eta, bertan, sortzaileek 12na minutu izango dituzte euren lana erakusteko. Formatua hibridoa izango da, jardunaldia leku fisikoan egingo den arren, gertatzen den guztia streaming bidez ere emango delako, agentziaren Twitch katean.\nNola aukeratu dira speaker-ak?\nBi aste pasatxo egon zen martxan call for entries prozesu bat, eta horren bidez 70 hautagaitza inguru jaso ditugu. Diziplinei dagokienez ahalik eta ponentzia-agenda anitzena lortzeko helburuarekin, eta balorazioa jakin dugun modu objektiboenean egiteko, hautagaitza bakoitza hainbat irizpidetan oinarrituta baloratu dugu: sormena, esperimentazioa, inpaktua, kalitate teknikoa, background-a eta osagai digitala. Maila oso altua izan da eta 12rekin bakarrik geratzea oso lan zaila eta erantzukizun handia izan da.\nPubliko gisa joan naiteke?\nBai, baina plazak oso mugatuak dira. Bertaratzea interesatzen bazaizu, eska iezaguzu lehenbailehen, mesedez. Hori bai, jakina, Twitchen streamingean ikusi ahal izango duzu gertatzen den guztia. Gainera, amaitzen denean, saioa bideoan eskegiko dugu, hobekien datorkizun unean eta lekuan ikus dezazun.\nVansek Work in Progressekin bat egin du\nArropa eta zapatilen marka ikonikoak Work in progress markarekin bat egin du, sormena bere forma zoragarri guztietan sustatzeko helburuarekin, baita unibertso digitalean bizi direnetan ere. Vans gure imajinarioan egon da belaunaldi ezberdinetan zehar. Berrikuntza da, esperientzia da, gaztea da, baina old skool ere bada; balio horiek gure kulturarekin eta sortzaileenarekin konektatzen dute, Vans bizi izateko, lan egiteko eta bizitzeko modu baten marka adierazgarritzat hartuz. Vans zapak errepikatzeko, probatzeko, esperimentatzeko eginak daude. Hori da Work in Progress-en espiritua.\nGainera, markak opari bat emango die ekitaldian zehar hautatuak izan eta beren lana aurkezten duten 12 pertsonei.\nVans eta sormenaren defentsa\nVans adierazpen sortzailearen benetako defendatzailea da, eta forma guztietan sustatzen du: akzio kirolak, artea, musika eta hiri-kultura. Eta hori guztia, mundu mailako adierazpen artistikoa defendatzeko eta inspiratzeko, eta jarraitzaileei sormen-ekintzetan parte hartzeko aukera eskaintzeko, horrela ulertu ahal izateko zergatik sormena markaren izateko arrazoiaren parte den. Markak sustatutako ekintzen artean, Vans Checkerboard Day-a, dago. Ekimen horrek 2 milioi dolar baino gehiago biltzen lagundu du mundu osoko irabazi-asmorik gabeko erakundeentzat, sormena, ongizate mentala eta komunitatearekiko konpromisoa babestuz.\nSTREAMING-A TWITCH-EN10:00h_ 22.06.03


Venezuelako hauteskundeak | Home | Berriketan\nUrriaren 7an egingo dira Venezuelan presidentetzarako hauteskundeak. Egun horretan aukeratuko dute, gehiengo sinplearekin, 2019. urtera arte nor izango den presidente. Martxelo Otamendi BERRIAko zuzendariak bertatik bertara jarraituko ditu bozak, eta gai honetan horien berri emango du.\nMartxelo Otamendi-(e)k Venezuelako hauteskundeak gaian eguneraketa sarrera bat idatzi du: 7 months, 2 weeks ago Ikusi\nVenezuelako hauteskundeak. Azkena. Jatetxeetan, supermekatuetan, edaritegietan, diskoteketan.. alkohola saltzea debekatzen zuen lege lehorra jarri zuen indarrean gobernuak, hauteskundeak zirela eta, ostiraletik atzo astelehena bitartean. Irudia atzokoa da, supermerkatu batean, debekua altxa baino minutu batzuk lehenago hartua.\nVenezuelako hauteskunde gaua. Chavez agerpena ”herriaren balkoitik”. Chavez. Bolivarren ezpatarekin.\nVenezuelako hauteskunde gaua. Chavez agerpena ”herriaren balkoitik”. Chavezk bideo honetan dio 24 estatutik, 20tan irabazi dutela. Baina azken emaitzen arabera, kontaketa erabat itxita ez egon arren, 22tan irabazi du, eta baliteke 23.a ere irabaztea.\nVenezuelako hauteskunde gaua. Chavez agerpena ”herriaren balkoitik”. Oposizioaren gaineko aipamena.\nVenezuelako hauteskundeetako gaua. Chavez agerpena ”herriaren balkoitik”. Martxelo Otamendi-(e)k Venezuelako hauteskundeak gaian eguneraketa sarrera bat idatzi du: 7 months, 2 weeks ago Ikusi\nVenezuelako hauteskundeak. Chavez zaleak emaitzen zain, kanpainako leloetako bat kantatzen: ”UU, aa, Chavez no se va”.\nVenezuelako hauteskundeak. U-7ko irabazle, Chavez presidentea berriro ere. Presidentearen agerpena. Caracas, 00:15. Bukatzen ari da, gaur orrialde gogoangarria idatzi dutela azpimarratu du. ”Garaipeneraino, beti”, eta ”Gora aberri bolivarianoa” eta ”Gora sozialismoa” oihuekin bukatu du. Jarraitzaileek plazan segitzen dute, garaipena ospatzen.\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:56. Jarraitzaileei gogoratu die bihar astelehena dela eta lanera joan beharra daukatela. Berriro ere onartu du oposizioaren zati ez golpistaren jarrera, ez bat egiteagatik golpismoaren bidea erabili nahi dutenekin.\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:51. Konpromisoa hartu du gero eta presindente hobea izateko. Denek egin behar dutela lan Venezuelaren alde, baita oposizikoak ere. Mendeku gosea alde batera uzteko eskatu dien oposiziokoei.\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:46. Argentina eta Kubako buruzagien zorionak jaso dituela aurreratu du, eta eskerrak eman dizkie elkartasunagatik. Kristo pare bat ere aipatu ditu, bizpahiru amabirgina ere bai. Venezuelako seme-alabeio eta, bereziki, gazteei; emakumeei,…\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:41. Aurreratu du Venezuelak dauzkan 24 estatuetaik, 20tan irabazi duela.\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:35. Venezuelar guztiak jarri nahi ditu norabide berean lanean. Zorionak banatzen ari da, hauteskundeetan lan egin dutenei, armadako kideei eta bereziki Carabobo Komandoari, alegia, bere aldeko kanpainaren antolatzaile nagusia izan den taldeari. Martxelo Otamendi-(e)k Venezuelako hauteskundeak gaian eguneraketa sarrera bat idatzi du: 7 months, 2 weeks ago Ikusi\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:30. Buruzagi politikoak dauzka orain ondoan balkoian. Venezuelako herritarrak eduki nahi izan ditu gogoan, erakutsi duen jarrera demokratikoagatik. Baita bere ”aurka bozkatu dutenei”, eta beste hautagaiari onartu egin duelako herriaren erabakia. Martxelo Otamendi-(e)k Venezuelako hauteskundeak gaian eguneraketa sarrera bat idatzi du: 7 months, 2 weeks ago Ikusi\nVenezuelako hauteskundeak. U-7ko Chavez presidentea berriro ere. Presidentearen agerpena. Caracas, 23:24. Sloganekin hasi da, ”Gora Venezuela, ”Gora Iraultza Boliviarra”, ”Gora urriaren 7a”.\nVenezuelako hauteskundeak. U-7ko Chavez presidentea berriro ere. Caracas, 23:12 Chavez atera da ”herriaren balkoira”. Plazan dagoen jendeari diosola egiten. Senideak dauzka ondoan, jauregiaren balkoian. Venezuelako himnoa kantatzen hasi da.\nVenezuelako hauteskundeak. U-7ko Chavez presidentea berriro ere. Caracas, 23:18. Jendetza handia dago presidentearen jauregi Mirafloresn aurrean. Milaka, pozarren, Chavezen garaipena ospatzen.\nVenezuelako hauteskundeak. U-7ko Chavez presidentea berriro ere. Caracas, 23:12. ”Herriaren balkoian” agertuko laster Chavez irabazlea. Osasun arazorik ezean, 2019ra arte izango da presidentea, sei urtetik behin egiten direlako presidenterako hauteskundeak. Hauteskundeak gaur izan dira, baina kargua 2013an hartuko du.\nVenezuelako hauteskundeak. U-7ko Chavezen garaipena. Caracas, 22:59. Aurki aterako da irabazlea, Chavez presidentea, prentsa eta jarraitzaileen aurrera. Martxelo Otamendi-(e)k Venezuelako hauteskundeak gaian eguneraketa sarrera bat idatzi du: 7 months, 2 weeks ago Ikusi\nVenezuelako hauteskundeak. U-7ko Chavezen garaipena. Caracas, 22:56. Caprilesen prentsaurrekoa. Azken galderari erantzunez, esan du venezuelarren alde segituko duela lanean. Oposiziokide erradikal eta eskuin muturrekoi esan die berarekin ez kontatzeko. Erradikalismoak kalte handia egin diola Venezuelari. Gutxienez, 10 aldiz aipatuko zuen kristauen…\nVenezuelako hauteskundeak. U-7ko Chavezen garaipena. Caracas, 22:43. Caprilesen prentsaurrekoa. Bakarrik ari da ematen prentsaurrekoa, harekin batera MUD Mesa de la Unidad Democratica osatu duten alderdien ordezkaririk ez da ageri. Load More Azken erabiltzaileak\nactive 1 hour, 24 minutes ago\tFutbolsofatzen\nactive 12 hours, 2 minutes ago\tKirola eta euskara\nactive 2 days, 23 hours ago\tArtea, literatura, kultura generalean…\nactive 4 days, 13 hours ago\tEreiaro Euskara Kanala\nBerria.infoKutxabanki egotzi diote gutxitu egin duela euskarari ematen zion lekuaEuskal Herrian Euskaraz taldeko kideek euskal hiztunen eskubideak errespetatzeko pausoak eskatu dizkiote bankuari. […]Herri harresia nola nafartu aztertzen hasi dira auzipetu eta herritarrak'Iruñea askatasunez, baita sanferminetan ere' mugimendua aurkeztu dute, bestetako "jazarpenaren" kontra […]Asteburuan Ruper Ordorika, Bizardunak eta MetrokoadrokaAste honetan eskaintza oparoa dakar Berriaren 10.urteurreneko birak. Guztira bost emanaldi: hiru kontzertu (atzo, Igelaren Banda; gaur, Ruper Ordorika, eta, bihar, Bizardunak) eta Metrokoadrokaren 'Zertarako hegoak' lanaren bi emanaldi. […]"Orain gizarteak eta gobernuek egin behar dituzte urratsak"Filipe Bidart Iparretarrak erakundeko militante historikoak euskal komunikabideen galderei ihardetsi die 'Ahoan bilorik gabe' emankizunean. Ibilbide historikoa, gaurkotasun politikoa eta Euskal Herriak aitzinean dituen erronkak ukan ditu hizpide. 'Ipar Euskal Herriko Hitza'-n argitaratu den elkarrizketaren bertsio luzea da hau. […]Mendizale miretsiaBenantxio Irureta mendizalea Aneton hil zen, 59 urte zituela. Azpeitiarrentzat erreferentzia handia izan zen, mendia ulertzeko zuen moduagatik eta bizitzeko zuen grinagatik; gazteekin konpromiso handia zuen. […] BerriaTBDonostiako Aske Gunea 2013/04/16 […]Hareaz kontatutako istorioak 2013/04/16Gutxi zabaldu den teknika alternatiboa da hareazko animazioa. Argi-ilunekin jolastuz irudiak sortzean datza, eta zuzeneko emanaldiak edo filmak egin daitezke. Oraingoz ez ditu erakarri Euskal Herriko artista asko. […]Marokoko kontsulatutik zintzilikatu dira bi pertsona Bilbon 2013/04/16Sahararen aldeko elkarretaratzea egin dute 30 bat pertsonak Moyua plazan Askapenak deituta, preso politikoen egunean. Sahararrek jasaten dituzten eskubide urraketak salatu, eta presoak berehala askatzeko eskatu dute. […]Twitter/Facebook-ekin lotura\t1. Nire kontua > Ezarpenak Twitter/Facebook konfiguratu


Pedro Sanchez eta Maria Dolores de Cospedal, I25erako aurrekanpainan | EAEko Hauteskundeak | EITB\nRajoyri hirugarren aukerarik ez emateko eskatu du Sanchezek\n'Aldaketaren indarrei' eskatu die PSOEko buruak Rajoyri beste aukerarik ez emateko. Cospedalek, berriz, herritarrei 'adarrik ez jotzeko' eta bere jarrera aldatzeko eskatu dio Sanchezi.\nRajoyk espero zuen ezetza jaso du eta Sanchez alternatiba bila hasi da\nPPk Mariano Rajoyren lidertza berretsi du\nPedro Sanchez eta Cospedal EAEko kanpainaurrean izan dira\nMariano Rajoy jardunean dagoen Espainiako presidenteari beste aukera bat ez emateko eskatu die Pedro Sanchez PSOEren idazkari nagusiak 'aldaketaren indarrei'.\nDonostian izan da, gaur, Sanchez, irailaren 25eko hauteskundeei begira PSEk antolatutako ekitaldi politikoan. Bertan, Idoia Mendia PSEren lehendakarigaiari babesa adierazi dio Sanchezek. Espainiako egoeraz mintzatu da, batez ere, eta esan duenez, PPk hirugarren hauteskundeak nahi ditu, baina argi erakutsi du ez dela gai Gobernua eratzeko.\nMaria Dolores de Cospedal PPko idazkari nagusia, berriz, Bilbon izan da, hauteskunde autonomikoetara aurkeztuko diren EAEko hautagai popularrei babesa ematera. Herritarrei "adarrik ez jotzeko" eskatu dio Cospedalek Sanchezi. "Noiz arte jarraituko du ezetz esaten?", galdetu du.\nEspainia gobernurik gabe egotea "espainiar guztien kalterako" dela esan du, eta dagoeneko "lehen ondorioak nabariak" direla gaineratu du.


Oiarbide-Agirre bikoteak irabazi du pilota lehiaketa | GABIRIARRAK\nPosted: 2011/08/13 in Festak, Gizartea, Kirola\nEtiketak: andre mari, erraketa, eskuz, festak, finala, jaiak, lehiaketak, pilota, san roke, sasipilotari\nFestak hasi eta berehala, gaur arratsaldean jokatu da IV. Sasipilotari pilota txapelketa herrikoiaren finala, Alkain-Buru pilotalekuan. Frontoiko eserlekuak jendez bete dira. Jaialdian hiru partida jokatu dituzte. Lehenbizi I. Sasierraketalari txapelketa (partida bakarra izan da, gaurkoa); ondoren, esku huskako eta binakako Sasipilotarirena, eta hirugarren lau jubenilek egin duten erakustaldia.\nSasipilotari lehiaketako irabazleak Iñaki Oiarbide eta Jon Agirre (gorriz) dira. 22 eta 14 menderatu dituzte Josu Elgarresta eta Anartz Agirre. Partida gogorra izan da, fisikoa atzelarientzat, eta tanto zirraragarriak tartekatutakoa. Gorriek hasieran hartu duten abantaila nahikoa izan dute markagailuaren presiorik gabe eroso jokatzeko. Banako berdinketaren ondotik, 10 eta 2 aurreratu dira Oiarbide eta Agirre. Alderik handiena hamar tantokoa eduki dute (13-3). Susperraldia iritsi zaie urdinei, eta 13-7raino hurbildu dira.\nFinalistak, partida bukatutakoan. Txapeldunordeak (urdinez) eta garaileak (gorriz). AMM\nParekotasunez joan dira makina bat tanto jarraian, bat alde batera, bestea bestera eroriz. 14 eta 9koan, 15-10ean, 16-11n, 17-12an bost tantoko aldea mantendu da. Bukaerako txanpan gorriek gehiago asmatu dute, 20-12raino joateko. Azken emaitza 22 eta 14koa izan da. Estreinako aldiz aztiriarrek jokatu dute finalean; ez batek, bik baizik.\nErraketalari txapelketa aurten iragarri dute lehenbiziko aldiz antolatzaileek, neskentzat. Bakarra apuntatu zen, eta partida bat bederen jokatzeko lau pilotari elkartu dira gaurko. Maialen Akizu eta Ainhoa Arratibel aritu dira bikote batean, eta Eresti Oiarbide eta Lierni Asurabarrena bestean. 22 eta 15, lehen bikoteak irabazi du I. Sasierraketalari lehiaketa.\nErraketalariak, txapeldunordeak eta irabazleak. AMM\nHirugarren partidan Gabiriako bikotea Lazkaoko beste bikote baten kontra aritu da. Aratz Igartzabal eta Julen Murua batetik, Manex eta Beñat Garmendia lehengusu lazkaotarrak bestetik. Denak Lazkaoko Lapke pilota eskolan aritzen dira, eta erakustaldi polita eskaini dute. Lazkaotarrek irabazi dute, 18 eta 11.\nLazkaoko pilota eskolan dabiltzan mutikoak, bi lazkaotar eta bi gabiriar. AMM\nSasipilotari lehiaketaren lau urteotako palmaresa:\n2008. Irabazleak: Josetxo Sagarna-Beñat Maiz. Txapeldunordeak: Felix Maiz-Iñigo Igartzabal.\n2009. Irabazleak: Eñaut Igartzabal-Iñigo Murua. Txapeldunordeak: Iñaki Arratibel-Jokin Murua.\n2010. Irabazleak: Eñaut Igartzabal-Iñigo Murua. Txapeldunordeak: Aimar Maiz (Josetxo Sagarnaren ordez, min hartua)-Gorka Maiz.\n2011. Irabazleak: Iñaki Oiarbide-Jon Agirre. Txapeldunordeak: Josu Elgarresta-Anartz Agirre.\nGoierri Telebistak saio berezia egingo du astelehenean Goruntzen 40. urteurreneko dantza saioarekin


San Pedro mendiko lubakietan indusketak egiteari ekingo diote berriro - Aiaraldea - Aiaraldea.eus\nTxabi Alvarado Bañares 2018-10-10 13:29\nUrriaren 15etik 31ra egingo dituzte ikerketa-lanak. Urriaren 20an auzolan irekiak egingo dituzte eta azaroaren 1ean, aldiz, ate irekien jardunaldia.\nSan Pedro mendiko indusketak aurkeztu dituzte gaur goizean Urduñan. Josu Santamarina Otaola arkeologoak eman du hurrengo ikerketen berri, Amurrio eta Urduñako alkateekin batera, bi udalek diruz lagundu baitute egitasmoa.\nAstelehenetik aurrera helduko diete 2016ko urriko eta 2017ko maiatzeko kanpainetan eginiko lanei, eta urriaren 31ra arte egongo dira lanean. Hilaren 20an auzolan irekiak egingo dituzte goizean. Interesa izan dezakeen edonori luzatu diote bertan parte hartzeko gonbita. Azaroaren 1ean, aldiz, ate irekien jardunaldia antolatuko dute, indusketen emaitzak jendarteratzeko.\nHala ere, aukera egongo da indusketak beste edozein egunetan ere eremua bisitatzeko. Astelehenetik ostiralera egongo dira mendian, 9:00etatik 16:00etara. Santamarinak jakinarazi duenez, EHUko 14 ikasle bertaratuko dira indusketetara praktikak gauzatzeko.\nSantamarinak nabarmendu duenez, aurreko bi kanpainetan oso aurkikuntza esanguratsuak egin zituzten. Besteak beste, hainbat txanpon topatu zituzten, baita Euzkadi egunkariaren orri batzuk ere. “San Pedro mendikoa izan daiteke agian Guda Zibiletik hona hobekien kontserbatu den gerra paisaia”.\n"San Pedro mendian II. Mundu Gerraren aurrerapena egon zen 1937an"\nErredakzioa 2016 urr 27 Amurrio\nJOSU SANTAMARIA (Legutio, 1993) Euskal Herriko Unibertsitateko arkeologoa da eta San Pedro mendian indusketak egin ez ezik, jasotzen duen informazi...


Aviso Legal - Anaya/Haritza\nErabiltzaile guztien pribatutasuna errespetatu nahirik, konfidentzialtasun-politika hau sortu dugu, gure webguneen bidez lortzen diren datuak erabiltzeko. Politika hori arau hauetan islatuta dago; arauok aldian behin gaurkotu daitezke, eta, beraz, erabiltzaileek ondo irakurri beharko dituzte webgunean sartzen diren bakoitzean.\nAskatasunez eta borondatez erabaki dezakezu Grupo Anaya S.A. enpresari informaziorik eman nahi diozun, enpresaren webguneen bidez eskaintzen diren zerbitzuren edota sustapenen batean izena ematen edo alta hartzen duzunean.\nDatu Pertsonalak Babesteari buruzko abenduaren 13ko 15/1999 Lege Organikoa betetzeko, Grupo Anaya S.A. enpresak honako hau jakinarazten die erabiltzaileei eta bisitariei:\nEskaturiko informazio mota\nGure zerbitzuak jasotzeko erregistratzean, nahita emango duzu kasu bakoitzean eskatzen zaizun informazio pertsonala. Beste zenbaitetan ere eskatuko zaizu informazio hori; adibidez, Grupo Anaya S.A. enpresaren sustapenetan parte hartzen duzunean.\nGrupo Anaya S.A. enpresak erabiltzaileen informazio pertsonala biltzearen helburua, hain zuzen, zerbitzu ahalik eta pertsonalizatuena eskaintzea da. Informazio horri esker, Grupo Anaya S.A. enpresak zerbitzu hobea eskainiko dizu, zure beharrizanak eta interesak betetzen dituzten edukien bidez.\nGrupo Anaya S.A. enpresak ez ditu jakinaraziko zeu identifikatzeko balio duten datu pertsonalak, ezta www.haritza.es webgunean duzun erabiltzaile-izena zure benetako izenarekin lotzen duen informazioa ere, baldin eta horretarako berariazko baimenik ematen ez baduzu, epailearen edo legearen aginduz eskatzen ez bazaizu, edo Grupo Anaya S.A enpresaren eskubideak babesteko ez bada.\nErabiltzaileek baldintzak onartzeko akordioetan eta lehiaketen nahiz sustapenen arauetan ere, xehetasunak ager daitezke informazioaren erabilera partekatuari buruz. Grupo Anaya S.A. enpresak erabiltzaileen estatistika globalak jakinaraz ditzake, balizko bazkideei, iragarleei eta gainontzekoei gure zerbitzuak deskribatzeko, edo legezko beste helburu batzuetarako.\nwww.haritza.es webgunearen bidez gurekin dauden enpresaburuek, babesleek eta beste bazkide batzuek pribatutasuneko eta datuak biltzeko jarduera independenteak izan ditzakete. Grupo Anaya S.A. enpresak ez du erantzukizunik halako politiketan edo datuei ematen zaien erabileran. Politika horiei buruzko informazio gehiago nahi baduzu, bisitatu orrialde nagusia eta aukeratu alderdi horri buruzko informazioa duen orrialdera daraman esteka.\nGainontzekoen aurkako babesa\nGrupo Anaya S.A. enpresak datuak babesteko segurtasun-neurriak hartu ditu, eta ahal izan dituen baliabide tekniko guztiak instalatu ditu honelakorik ez egoteko: ematen zaizkion datu pertsonalak galtzea, behar bezala ez erabiltzea, aldatzea, baimenik gabe lortzea edo lapurtzea. Hala ere, erabiltzaileak jakin behar du Interneten segurtasun-arauak ez direla menderaezinak. Erabiltzaileak onartu egiten du Grupo Anaya S.A. enpresak ez duela erantzukizunik honako honengatik: webgunea zuzen edo zeharka erabiltzeak hari edo gainontzekoei sortu ahal dizkien edozein motatako kalteengatik.\nHalaber, www.haritza.es webgunearen bidez eskuratzen diren Interneteko webguneek eta zerbitzuek informazioa eska dezakete erabiltzaileari buruz, bai zuzenean, bai informazioa biltzeko eta pribatutasuneko prozeduren bidez (Grupo Anaya S.A. enpresarenak ez direnak). Horrelako ekintza edo politika independenteek ez diote erantzukizunik sorrarazten Grupo Anaya S.A. enpresari.\nTeknikoki, cookiea testuko artxibo berizitxo bat da; webgune batek (gure kasuan, www.haritza.es webguneak) jartzen du zure ordenagailuan, hurrengoan zuri buruzko zerbait gogoratzeko. Horretarako, www.haritza.es webguneko zerbitzariari mekanismo batek aukera ematen dio erabiltzaile baten artxiboan hari buruzko artxibo bat biltzeko. Ezin da kodetzat exekutatu, eta ezin du birusik kutsatu.\nCookie artxiboa identifikazio-txartela da, eta, beraz, informazio pertsonala izan dezake (erabiltzailearen identifikazioa, lehentasunak, etab.); gero, webguneak erabiliko du hark bisitatu dituen orrialdeen jarraipena egiteko. Baina cookie batek izan dezakeen informazio pertsonal bakarra zeuk emandakoa da. Cookie batek ezin du disko gogor baten informazioa irakurri, ezta beste webgune batzuek sorturiko cookien artxiboak ere.\nZuk, erabiltzailetzat, aukera duzu zeure nabigatzailea konfiguratzeko, eta, horrela, cookieak jasotzen dituzunean, pantailan informazio hori agertzeko eta zure ordenagailuaren disko gogorrean cookierik ez instalatzeko.\nwww.haritza.es webgunean nabigatzeko, ez da ezinbestekoa bidaltzen zaizkizun cookieak instalatzeko baimena eman dezazun. Kasu horretan, hala ere, zure erabiltzaile-izena eta Foro Anaya deritzonaren pasahitza sartu beharko dituzu, emandako zerbitzuetan sartu nahi duzunean, baldin eta zerbitzu batek zure identifikazioa behar badu eta komunitate birtual horren kide bazara. Webgune honetatik egin daitezkeen ikastaroetarako, dena den, cookieak instalatzeko baimena eman behar duzu.\nIP helbideen erregistroa\nGrupo Anaya S.A. enpresak IP helbideak erregistratzen ditu. IP helbideak garrantzitsuak dira erabiltzailearen saioaren jarraipena egiteko. Horrela, Grupo Anaya S.A. enpresak badaki erabiltzaileak gure webguneko zer atal bisitatzen ari diren. Ez dugu estekarik ezartzen IP helbideen artean, ezta erabiltzaileen identifikazio pertsonala egiteko aukera ematen duen daturik ere. Beraz, zure saioaren jarraipena egin arren, hori anonimatuan egongo da erabat.\nSustapeneko mezu elektronikoak bidaltzea\nGrupo Anaya S.A. enpresak bere webguneei buruzko informazioa bidaliko dizu, baita zure interesekoak izan daitezkeen beste produktu eta zerbitzu batzuei buruzko informazioa ere. Beti izango duzu aukera zeure izena ezabatzeko, eta, orduan, zerrendatik aterako da, halako mezu gehiagorik jaso ez dezazun.\nDatu Pertsonalak Babesteari buruzko Lege Organikoa\nDatu Pertsonalak Babesteari buruzko abenduaren 13ko 15/1999 Lege Organikoaren arabera, aukera duzu zure datuak edozein unetan eskuratzeko, aldatzeko edo deuseztatzeko; horretarako, mezu elektroniko bat bidal dezakezu administrador@anayaeducacion.es helbidera, edo, nahiago baduzu, honako helbide honetara idatzi (ez ahaztu zure izena, posta-kodea edota posta elektronikoaren helbidea adieraztea):\nErabiltzaileak Grupo Anaya S.A. enpresaren www.haritza.es webgunearen bidez eskainitako zerbitzuak erabiltzen baditu, horrek esan nahi du irakurri, ulertu eta onartu egiten dituela lehen adierazitako baldintzak. Erabiltzailea webgunean sartzen den bakoitzean, halaber, ulertuko da berariaz onartzen dituela indarreko pribatutasun-arauak. Horiekin ados egon ezean, erabiltzaileak ez du informazio pertsonalik eman beharko, eta ez du zerbitzua erabiliko, ez baitu horretarako baimenik.\nCopyright © 2021 Grupo Anaya S.A. Eskubide guztiak gordeta


Espainiako Antzerki Sariaren irabazle Chevere taldea Bilbon izango da — Gaztezulo\nEspainiako Antzerki Sariaren irabazle Chevere taldea Bilbon izango da\nEspainiako Antzerki Sariaren irabazle Chevere taldea Bilbon izango da https://www.gaztezulo.eus/albisteak/espainiako-antzerki-sariaren-irabazle-chevere-taldea-bilbon-izango-da https://www.gaztezulo.eus/@@site-logo/logoa.png\nAntzerki talde sarituak 'Citizen' emanaldia eskainiko du hilaren 28 eta 29an, Bilboko La Fundicion aretoan.\nBilbon izango da aurki Chevere antzerki talde galiziarra. Espainiako Antzerki Saria jaso berri du, eta Citizen emanaldi berria aurkeztuko du hilaren 28an, 20:00etan, eta 29an, 19:00etan. La Fundicion aretoan.\nCitizen obra testu antzerkia da; badu antzeki dokumental eta performancetik ere. Ikus-entzunezko elementuak dituen komedia bat eskainiko du Cheverek; eszenatokian benetan gertatzen denaren eta errealitatearen arteko jolasa planteatuko dute. Orson Wellesen Citizen Kane filmean oinarrituta dago emanaldia; Wellesen filmak Charles Foster Kaneren istorioa kontatzen du; Ipar Amerikako komunikazio enpresari bat da, XX. mendeko lehenengo herenean munduko pertsona aberats eta boteretsuenetakoa izatera heldutakoa. Chevereren obrak aldiz, A.O.-ren istorioa kontatzen du; ehungintza sektoreko enpresari galiziar bat da, XX. mendeko azken herenean munduko pertsona aberatsenetako bat bilakatu dena.\nPatricia de Lorenzo eta Manuel Cortes Dramaturgia dira aktoreak; zuzendaria Xron da, eta gidoilaria berriz, MCortes .


Asteburuan bi emakumeri egindako sexu erasoa salatzeko elkarretaratzera deitu dute - Uriola.eus\nSegurtasun Saileko iturriek asteartean ziurtatu zutenez, gizon bat atxilotu dute Otxarkoagan bere bikotekide ohia laban batekin mehatxatu eta sexu harremanak izatera behartzeagatik. Atxilotua epailearen esku utzi dute. Bigarren erasoa ere larunbatean jazo zen Bilboko beste etxebizitza batean. Ertzaintza gertatutakoa ikertzen ari da eta oraingoz ez du inor atxilotu.\nBilboko Udalak irmotasun osoz gaitzetsi eta bere samina agertu du hirian izandako eraso sexualengatik. "Ekintza horiek osotasun fisiko eta moralaren kontrako erasoa izateaz gain, giza-eskubideen haustura larri eta jasanezina dakar berez. Udal honek horrelako ekintzak arbuiatu eta ulertezintzat jotzen ditu. Halaber, emakumeari, gure babesa helarazi gura diegu", adierazi dute udal talde politiko guztiek adierazpen instituzional baten bitartez.\nJoan den asteburuan beste bi eraso\nGenero indarkeriarekin lotutako erasoak egiteagatik bi gizonezko atxilotu zituen Ertzaintzak Bilbon aurreko asteburuan, ekainak 3-4.\n[2017-06-05] Emakumeen aurkako bi eraso izan dira asteburuan Bilbon\nTratu txarrak pairatzen badituzu edo kasuren bat ezagutzen baduzu deitu telefono hauetako batera: 900 840 111 (Euskadin) edo 016 (Estatu osoan); doakoak dira eta ez dute arrastorik uzten fakturan.


Bar-Restaurante Biarritz | David Agüero sukaldariburua\nProduktuan oinarritutakoa eta garaikoa da nire sukaldaritza, herri zoragarri honetako historia eta kultura gastronomikoa errespetatuz egina\nHaurra nintzenetik maite izan dut sukaldaritza. Lehenengo urratsak amona eta ama etxean jakiak prestatzen ikusiz eman nituen, zer egiten zuten jakin nahiak bultzatuta. Nire adineko beste haur guztiak kalean jolasean zebiltzan bitartean, neuk familia italiar batetik zetorren nire amonarekin egon nahi izaten nuen etxeko sukaldean, txikitatik markatu ninduten errezeta berezi haiek prestatzen.\nNire inspirazio-iturri nagusia nire anaia zaharrena zen, berak sartu ninduen lehenengo aldiz sukalde profesional batean, 2002. urtean, eta hantxe konturatu nintzen horixe egingo nuela bizitza osoan. 2002. urtearen amaieran Patagoniara, San Carlos de Bariloche hirira, joan nintzen denbora baterako. Hiriko ostalaritza eta gastronomia eskolan ikasi nuen, eta 2 urteko praktikaldia egin nuen inguruko hainbat jatetxetan. Ondoren, haietako batean aritu nintzen lanean.\nEta kontuak kontu, bertan ezagutu nuen gaur egun nire emaztea dena. Horrela bada, 2005ean lurreratu nintzen Barajasen, Donostiarako bidean. Hemen txundituta geratu nintzen bertako kultura gastronomikoarekin, eta Aieteko Bera Bera jatetxean hasi nintzen lanean, lehenbizi Juan Mari Humadarekin eta, ondoren, bere seme Sergiorekin. Hantxe ezagutu nuen Iñigo Peña, eta 2007an berarekin hasi nintzen lanean, Gros auzoko Narru jatetxean.\nIñigorekin ikasi nuen eta prestatu nintzen, eta urte hauetan guztietan, gaur arte, bere laguntzaile izan naiz Narru arrakastatsuan.\nOrain neure ontziaren buruan, Biarritz jatetxean, neure bidaiari ekiteko aukera sortu zait. Produktuan oinarritutakoa eta garaikoa da nire sukaldaritza, herri zoragarri honetako historia eta kultura gastronomikoa errespetatuz egina, eta neure ukitua ematen diot abangoardiako teknikak erabilita.\nBiarritz Jatetxearen arrakasta ez litzateke posible izango bertako lantalde handiaren lana eta dedikazioa edukiko ez balu


Liburua: Balioak denboran zehar. Espainia eta Andorrako 2019ko zigiluak\nTipo: Salgai 2019ko azaroaren 8tik aurrera\nPSP: Liburua zigiluekin: Harpidedunek: 145 €. Harpidetu gabekoek: 150 €. Liburua zigilurik gabe: 40 € (BEZa barne). Sujeto a cambio de tarifa anual vigente.\nIkusi, halaber: ''Balioak denboran zehar 2018''\nUrtero legez, Balioak denboran zehar liburua argitaratu du Filateliak. Bertan, Espainian eta Andorran 365 egunotan jaulki diren zigilu guztiak jasotzen dira. 2018an 108 zigilu jaso dira, 93 Espainiarenak eta 15 Andorrarenak.\nAurrekoetan ez bezala, aipatzekoa da errealitate areagotua daramala azalean aurtengo Urteko Liburuak, 2019an jaulkitako lehen eguneko gutun-azal guztiak ikusi ahal izateko. Deskargatu Sellos RA de Correos aplikazioa, fokuratu azala telefono adimendunarekin eta ikusi gutun-azalak!\nHaien artean daude 2019an jaulkitako zigilurik arrakastatsuenetako batzuk, formatu eta efektu bereziekin, besteak beste: EXFILNA 2019 Santander azokaren jaulkipena, azetato gardenarekin; gizakia lehen aldiz Ilargira heldu zen egunaren 50. urteurrenari eskainitako bloke-orria; edo azken hamarkadetako telesailik berezienetako bati, Simpsondarrei, eskainitakoa.\nHorrez gain, ezin ahantz dezakegu aurten jaulkitako zigilu solidarioa, 2030 Agenda. Garapen jasangarriaren alde izenekoa. Zigilu horrekin, proiektura bideratzen ditu Correosek zigilua saltzean lortutako mozkin guztien %3.\nLiburuaren barruan, askotariko formatu eta efektuetan daude zigiluak (tinta ikusezina, azetato gardena, 3D tinta, erliebedun zigilu zabalgarriak, errealitate areagotua, offset, gomaztatua…).\nLiburuak, gainera, beharrezko espazioa eta filozorroak ditu, nahi izanez gero urteko 5 artista-proba (ez datoz liburuan) ipintzeko:\nMunduko Ondarea. Ávilako hirigune historikoa eta harresiz kanpoko elizak (zigiluaren erreprodukzioa zilarrez)\nJUVENIA 2019 Burgos (zigilua errealitate areagotuarekin)\nKomunikazioen Jauregiaren mendeurrena (zigiluaren erreprodukzioa urrez)\nCovadonga Mendiko Parke Nazionalaren Urteurrena\nEXFILNA 2019 Santander (zigiluaren erreprodukzioa urre arrosaz)\n145 € (BEZa barne) Filateliara harpidetuta daudenentzat\n150 € (BEZa barne) Harpidetuta ez dauden gainerakoentzat


Donostia Zinemaldia :: Comoara / The Treasure\nCorneliu Porumboiu komedia beltz goxo batekin datorkigu bueltan. Aita baten maitasunari esker, altxor baten atzetik aritzeko alferrikako grina maitagarrien ipuin bilakatuko da. Un Certain Talent saria eskuratu du Canneseko zinema-jaialdiaren aurreko edizioan.\nCorneliu Porumboiu, 1975ean jaioa, 2006an egin zen ezaguna, bere lehen film luzearekin: 12:08 East of Bucharest. Canneseko Errealizadoreen Hamabostaldian eman zuten filma, eta, hari esker, Canneseko zinema-jaialdiko Caméra d'Or saria irabazi zuen. Hurrengo filmarekin, narratzaile eta zuzendari talentuduna dela berretsi zuen. Nabarmengarriak dira haren enkoadraketa zehatzak eta elkarrizketa umoretsu eta burutsuak, Police, Adjective (2009) eta When Evening Falls on Bucharest or Metabolism (2013) filmek egiaztatu bezala.


Château-sur-Allier - Wikipedia, entziklopedia askea.\nLurcy-Lévis, Neure, Le Veurdre, Mornay-sur-Allier, Sancoins eta Livry\n93 (%51.7) 86 (%47.8)\nChâteau-sur-Allier Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 187 biztanle zituen.\n2007an Château-sur-Allier udalerrian erroldatutako biztanleak 169 ziren. Familiak 80 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 20 seme-alabarik gabeko familiak ziren, 12 seme-alabarik gabeko bikoteak ziren eta 16 seme-alabak dituzten guraso-bakarreko familiak ziren.\n2007an 146 etxebizitza zeuden, 85 familiaren etxebizitza nagusia ziren, 45 bigarren erresidentzia ziren eta 15 hutsik zeuden. 142 etxeak ziren eta 3 apartamentuak ziren. 85 etxebizitza nagusietatik 60 bere jabearen bizilekua ziren, 18 alokairuan okupaturik zeuden eta 7 doan lagata zeuden; 1ek gela bat zuen, 14 etxek bi zituzten, 22 etxek hiru zituzten, 21 etxek lau zituzten eta 27 etxek bost zituzten. 65 etxek euren parking plaza propioa zuten azpian. 35 etxetan ibilgailu bat zegoen eta 36 etxetan bat baino gehiago zituzten.\nChâteau-sur-Allier udalerriko biztanleria-piramidea 2009an .\n2007an lan egiteko adina zuten pertsonak 107 ziren, horien artean 78 aktiboak ziren eta 29 inaktiboak ziren. 78 pertsona aktiboetatik 71 lanean zeuden (43 gizon eta 28 emakume) eta 7 langabezian zeuden (4 gizon eta 3 emakume). 29 pertsona inaktiboetatik 13 erretiraturik zeuden, 4 ikasten zeuden eta 12 "bestelako inaktibo" gisa sailkaturik zeuden.\n2009an Château-sur-Allier udalerrian 83 unitate fiskal zeuden, 167 pertsonek osaturik. Pertsona bakoitzeko diru-sarrera fiskalaren mediana urteko 15.911 euro zen.\n2000. urtean Château-sur-Allier udalerrian 12 nekazaritza-ustiategi zeuden.\nLe Veurdre (1,5 km)\nLivry (3,7 km)\nNeure (4,2 km)\nMornay-sur-Allier (6,0 km)\nLangeron (6,5 km)\nPouzy-Mésangy (6,7 km)\nLurcy-Lévis (7,9 km)


Cookien Politika | Gandarias\nEz da birus bat, ez troyano bat, ez zizare bat, ez spam bat, ez spyware bat eta ezta pop-up lehioak irekitzen dituen gailu bat ere.\nZertarako erabiltzen ditu cookieak web orri honek eta zeintzuk dira?\nWeb orri honek norbere eta hirugarrenen cookieak erabitzen ditu:\nSaioko cookieak: Datuak erabiltzailea web-orrialde batean sartzen den bitartean jasotzeko eta gordetzeko diseinatuta daude cookie mota hauek. Erabiltzaileak behin eskatu duen zerbitzua eskaintzeko bakarrik mantendu nahi den informazioa gordetzeko erabili ohi dira.\nSare sozialetako cookieak: Hirugarrenen cookieak dira. Sare sozial bakoitzak bere cookie propioak erabiltzen ditu. Herabiltzaileek datuak partekatu ahal izateko. “gustatzen zait” edo “partekatu” modukoekin.\nEzabatu ahal dira cookieak?\nZure ekipoan instalatutako cookieak baimendu, blokeatu edo ezabatu ditzakezu zure ekipoan instalatutako nabigatzaileko aukerak konfiguratuz.\nCookien konfigurazioa nabigatzaile erabilienentzako.\nJarraian Google Chrome nabigatzailearen cookie batetara nola iritsi azalduko dizugu.\nOharra: Erabilitako nabigatzailearen arabera eman beharreko pausoak ezberdinak izan daitezke.\nPantailaren goian eskuinaldean duzun ikonoa klikatuz topatu Configuración.\nSail ezberdinak ikusiko dituzu, aukeratu Mostrar opciones avanzadas.\nAurkitu Privacidad eta bertan klikatu Configuración del contenido.\nKlikatu Seleccione Todas las cookies y los datos de sitios.\nDominoen arabera antolatuta cookien zerrenda bat agertuko zaizu. Bilatze lanak errezteko, dominio batenak edo bestearenak izaki, helbidearen zati bat idatzi ezazu Buscar cookie dion tokian.\nHau eginda, eskatutako web gunearen cookie aedo cookieak agertuko dira pantailan, orain, bat aukeratu eta X sakatu besterik ez duzu cookie hau ezabatzeko.\nInternet Explorerren cookien konfiguraziora iristeko jarraitu pausu hauek: (nabigatzailearen bertsioaren baitan pausu hauek ezberdinak izan ahal dira)\nKlikatu Herramientas, Opciones de Internet\nNivel de privacidad barran egin zure aukera.\nFirefox navbigatzailea erabilita berriz, jarraitu honako bide hau:( nabigatzailearen bertsioaren arabera aldatu ahal dira pausoak)\nTopatu Opciones edo Preferencias, duzun sistema operatiboaren arabera.\nTopatu Historial saila, bertan aukeratu Usar una configuración personalizada para el historial.\nOrain, Aceptar cookies aukera ikusiko duzu, aktibatu edo ez zure esku dago.\nOSX-entzako Safari nabigatzailea baduzu jarraitu pausu hauek: (bertsioaren arabera pausu a¡hauek aldatu ahl dira)\nTopatu Prteferencias, ondoren Privacidad.\nBertan Bloquear cookies ikusiko duzu, zure aukera egin besterik ez duzu.\n¡OS-rentzako Safari nabigatzailea baduzu jarraitu pausu hauek. (bertsioaren arabera pausu hauek aldatu ahal dira)\nTopatu Ajustes, ondoren Safari.\nBertan topatu Privacidad y Seguridad.\nAukeren hartean klikatu Bloquear cookies, hemen duzu cookieak nahieran jartzeko aukera.\nAndroid nabigatzailearen cookien konfigurazioa topatzeko berriz jarraitu pausu hauek. (bertsioaren arabera pausu hauek aldatu ahal dira)\nMenú tekla sakatu eta ondoren topatu Ajustes.\nAtalen artean topatu Seguridad y Privacidad, bertan Aceptar cookies aukera duzularik aktibatu edo ez nahaieran jartzeko.\nWindows Phone baduzu berriz jarraitu pausu hauek. (bertsioaren arabera pausu hauek aldatu ahal dira)\nZabaldu Internet Explorer, ondoren klikatu Más eta jarraian Configuración.\nBertan duzu cookieak nahaieran aktibatzeko aukera.\nBeste nabigatzaile batzuentzako , nabigatzailearen dokumentazioa kontsultatu.